title: Mississippin kulttuuri

text: Mississippin kulttuurille on ominaista kumpujen lisäksi maissin viljely, keramiikka, laaja kauppa (Kalliovuorilta Meksikonlahteen ja Suurilta järviltä Atlantille, sekä vahva yhteiskunnallinen hierarkia ja sosiaalinen epätasa-arvo – vallan keskittyminen yhdelle johtajalle tai muutamille. Keskuspaikka on suurempi kuin muut paikat ja pienissä kulttitarvikkeissa on samoja piirteitä kuin kaakkoisessa seremoniakompleksissa (SECC). SECC-piirteitä oli Wisconsinista Floridaan ja Oklahomaan. Mississippin uskonto oli sama kuin SECC:ssä. Mississippiläiset rakensivat kiven sijaan temppeleitä puusta, eikä heillä ollut kirjoitusta.


title: Mississippin kulttuuri

text:
Vaikka maissi oli saapunut Meoamerikasta nykyisen itäisten Yhdysvaltain alueella jo noin 200 jaa,
maissin merkitys jäi silti pieneksi. Tämä johtuu siitä, ettei silloinen maissi menestynyt Pohjois-Amerikan lyhyissä kesissä. Noin 900 jaa tullut uusi maissilajike sieti lyhyempää kasvukautta ja muutti näin kulttuurin olemuksen. Lisäksi vuonna 1100 jaa tulivat nykyisestä Meksikosta pavutkin. Jo yksistään maissa mahdollisti suuren väestön kasvun.


title: Mississippin kulttuuri

text: Tunnetuimmat keskukset olivat Mississippin laaksossa sijaitseva Poverty Point, Cahokia, jossa sijaitsi Monks Mound ja Moundville. Sen rauniot voi yhä nähdä Cahokian kumpujensuojelusalueella Illinoisissa. 5 000–10 000 henkeä käsittävä väestö asui suuren nelikulmaisten aukioiden ympärille ryhmiteltyjen kumpujen keskuudessa. Paitsi temppeleitä oli kumpujen päälle rakennettu myös pappien ja muiden tärkeiden henkilöiden asuinsijat. Kaupungin ulkopuolella viljeltiin papua, maissia ja kurpitsaa. Yhteiskunnan viimeistelivät vielä syrjäkylät joissa oli jokaisessa oma temppelikumpu.


title: Mississippin kulttuuri

text: Cahokia on alue, jossa on suuri määrä hyvinkin suuria neliskulmaisia ja pyöreitä kumpuja. Cahokia lienee ollut suuren keskitetysti johdetun valtakunnan keskus. Cahokia perustettiin vuonna 600, kukoisti vuosina 1100–1150, alkoi taantua 1250 ja hylättiin 1450. Cahokiakin sijaitsee joen lähellä. Cahokiassa on 120 kumpua ja aidattu alue, jolla suurin kumpu Monks Mound (Munkkien kumpu) on. Monks Moundin mitat ovat 316x241x30,5 metriä ja tilavuus 600 000 kuutiometriä. Kummun huipulla oli 32x14,5x15-metrinen temppeli. Monks Moundin edessä oli 20 ha. suuruinen aukio. Kumpu lienee rakennettu 950–1000.


title: Mississippin kulttuuri

text: Kumpu muistuttaa jonkin verran Teotihuacánin Auringon pyramidia, siinä on kolme porrasta. Cahokiaan ja muuhun Mississippin kulttuuriin liitetään yleensä heimot osage, omaha, ponca ja quapaw, muttei tätä kyetä todistamaan, koska Cahokia hylättiin kauan ennen eurooppalaisten tuloa. Cahokiasta on löydetty joukkohauta, johon on haudattu kymmeniä naisia. Aidatulla alueella on suuri aukio. Myös muut kummut ovat monesti aukioiden ympärillä. Koko kumpualueen ala on noin 8,9 km², ja aidatun 1,2 km². Aidatulla alueella oli 15 kumpua noin vuonna 1200.


title: Mississippin kulttuuri

text: Monks Moundsissa on 20 kumpua 120 hehtaarin alalla. Suurimmassa kummussa on 112 000 kuutiometriä korilla kannettua maata. Cahokiassa alkoi voimakas väestönkasvu 1000–1050. Huippuaikoina Cahokiassa oli 8 000–40 000 asukasta mukaan lukien Cahokiaan liittyvät kylät. Rakentaminen aloitettiin noin vuonna 1200, paikka kukoisti 1300, jolloin Cahokia heikkeni.


title: Mississippin kulttuuri

text: Noin vuonna 1500 temppelikummunrakentajien kultti tuhoutui. Chocktaw-, chicasaw- ja natchez-heimot Ala-Mississippin suiston lähellä olivat aikoinaan temppelikumpukansaa, joka uhrasi ihmisiä. Emerald Mound eli smaragdikumpu oli yksi heidän keskuksensa. Emerald Moundissa on viisikulmiotasanteen päällä iso kumpu jolle vie ramppi, iso terassikumpu ja kuusi pientä terassikumpua. Natchezeilla oli tarkka yhteiskuntahierarkia.


title: Mississippin kulttuuri

text:
Mississipin kulttuurin väentiheys oli jopa 2 as/km2
Kyliä oli eri kokoisia: suuria keskuskyliä ja niiden ympärillä eri kokoisa pienempiä kyliä.
Tyypillisessä Mississipin pikkukaupungissa oli 1-20 tasalakista kumpua ja/tai eliitin asuinalueita, jotka oli paaluaidoin ympäröityjä. Cahokian valvoma mutkikas päällikkökunta liene käsittänyt ainakin kolmen kokoisia keskuksia ja lisäksi pikkukyliä. 1. porras oli cahokia, 2. porras suuria kyliä, mm. Mitchell, East St Louis, Mt Pulcher. Ei tiedetä, olivatko nämä puoliksi itsenäisiä vai tiukasti Cahokian keskitetyn valtapyramidin alla. 3. porras käsitti vielä pienempiä kyliä, joissa oli mahajamisia taloja.


title: Mississippin kulttuuri

text: Temppelikummunrakentajien traditio jaetaan moneen vaiheeseen. Vuosiluvut tarkoittavat aikoja, milloin kulttuurin vaihe oli menossa useimmilla paikoilla.1000–1550 kukoistanut Fort Ancient -kulttuuri kehittyi Mississippi-kulttuurista riippumatta 100–500 jaa. kukoistaneesta Hopewell-kulttuurista. Ohiossa Lebanonin lähellä sijaitseva Fort Ancient on Hopewell-intiaanien rakentama, ja myöhemmin Fort Ancient -intiaanien asuttama. Linnoitusta muistuttava Fort Ancient olikin seremoniakeskus. Maavallien korkeus on 6 metriä ja pituus 5 km, ja ne sulkevat 0,4 km²:n alan kukkulan huipulla. Käärmekumpu on Fort Ancient -intiaanien tekemä. Fort Ancient -intiaanit tekivät myös satoja lintujen ja muiden eläinten muotoisia kuvakumpuja. Ei osata sanoa, mikä häivytti Fort Ancient-ihmiset paikalta, shawneet saapuivat paikalle vasta eurooppalaisten tulon aikoihin. Ei osata sanoa, mikä on shawneitten ja Fort Ancientin asukkaiden suhde. Joidenkin tutkijoiden mielestä Fort Ancient -ihmiset olisivat shawneitten esi-isiä, toisten mielestä Fort Ancientin tekijät kuolivat sairauksiin ja sotiin, ja shawneet muuttivat myöhemmin alueelle.


title: Mississippin kulttuuri

text: Noin 1350-1450 eaa Keski-Mississippin kulttuurin alueelle syntyi niin sanottu "vapaa neljännes".


title: Mississippin kulttuuri

text: Se ulottui lähinnä jokilaaksoissa Mississipin keski- ja Ohiojoen alajuoksulle. Tällä alueella asutuskeskuksia hylättiin ja/tai niiden väkiluku pieneni. Asukasluku väheni jokilaakson paikoissa, mutta muualla pysyi ennallaan. Etelä-Mississippin temppelikumpu kulttuuri säilyi. Myös Fort Ancientin alueella maissin viljely väheni, metsästyksen merkitys kasvoi. Kuivuus, tulvat, kulkutaudit tai sodat hävittivät keskuksia.


title: Mississippin kulttuuri

text: Cahokia hylättiin 1350-1400, ja väestö siirtyi sieltä ehkä muualla ehkä sotien takia. Angelin päällikkökunta lienee luhistunut noin 1450.


title: Mississippin kulttuuri

text: Linnoitettujen paikkojen määrä laski. Syynä saattoi olla ilmastonmuutos: ilmasto viileni ja kuivui, kun pieni jääkausi alkoi.. Ehkä kuivuus ja/tai kesien viileneminen tuhosi maissipellot. Eurooppalaisten tullessa noin 1500 monet aiemmat suuret päällikkökunnat olivat hajonneet. Silti joitain päällikkökuntia oli yhä.


title: Mississippin kulttuuri

text: Eurooppalaisten tullessa Amerikkaan 1500-luvulla oli temppelikumpujen aikakausi päättynyt, Mississipin kulttuurien asukkaat olivat hävinneet tai sekoittuneet alueen muihin kansoihin. Mutta joitakin heidän kulttuurin perinteitä oli jäänyt paikallisille intiaaneille.


title: Mississippin kulttuuri

text: Mississipin kulttuurin tärkeimmät perilliset olivat Natchez-intiaanit. He elivät St. Catherinne’s Greekin varrella lähellä Natchezia nykyisellä Mississipin valtiossa. Heidän jokaisessa kylässä oli oma kumpu, mutta yhteiskunta oli keskittynyt valtavaan 11 metriä korkeaan smaragdikumpuun. Natchez-intiaaneja hallitsi diktaattorin ottein Suuri aurinko, jumalaihminen, joka oli niin ylpeä ettei voinut koskea tavallista elävää tai kävellä muualla kuin häntä varten levitetyllä matolla.


title: Mississippin kulttuuri

text: Natchez-intiaanit kohtasivat loppunsa eurooppalaisten mukana tulleiden tautien kuten tuhkarokon ja isorokon myötä. Taudit veivät noin kolmanneksen intiaaneista, mutta lopullisen iskun antoivat ranskalaiset verisessä kapinassa. Natchez-intiaanien kukistuttua kumpujen aikakausi päättyi.


title: Mississippin kulttuuri

text: Vaikka Mississippin kulttuuri on hajonnut, tunnetaan monia Mississippin päällikkökuntia.On melko varmaa, että Mississippin kulttuurin loivat ainakin jotkut alueen nykyisten heimojen edeltäjistä. Nykypäivän heimoja, jotka liittyvät Mississippiin:


title: Mississippin kulttuuri

text: Alabamat, caddot, cherokeet, chickasawt, choctawit, creekit, foxit, gualet, hitchitit, houmat, illinoisit, kansat, miamit, missourit, natchezit, osaget, quapawit, seminolet, shawneet, timucuat, tunicat, yamaseet ja yuchit.


title: Adenan kulttuuri

text: Adenan kulttuuri oli itäisessä Yhdysvalloissa 1000–100 eaa. vallinnut muinainen intiaanikulttuuri, jonka ihmiset rakensivat suuria maakumpuja hautakummuiksi. Kumpujen lisäksi Adenan kulttuurin intiaanit tekivät ylhäältä katsoen neliön, ympyrän, viiskulmion ja joskus myön mäenhajojen reunojen muotoisia maavalleja.


title: Adenan kulttuuri

text: Näihin aikoihin itäisessä Pohjois-Amerikassa vallitsi itäisen metsämaan perinteen alkuvaihe. Silloin osa vuodesta asuttiin suurissa kylissä, ja joinakin vuodenaikoina tehtiin ravinnonkeruuleirejä lähialueille.


title: Adenan kulttuuri

text:
Adenan kulttuurin alkuperä on tuntematon. Siihen liittyi maanviljelyä, saviastioita ja laajaa kauppaa.
Saviastiat eivät oleet taitavasti tehtyjä. Adenan ajan piippuja on löydetty.
Kuparia saatiin Suurten järvien läheltä ja kotiloita Meksikonlahdelta. Adenan kulttuurin taantuminen liittyy Hopewellin kulttuurin nousuun. Hautaesineistä kertoo, että yhteiskunnassa oli varallisuus- ja asemaeroja. Luultavasti mahtisivut hallitsivat Adenan asutuskeskuksia.


title: Adenan kulttuuri

text: Adenan kulttuuri vaikutti Ohiojoen laaksossa. Kulttuurin kumpuihin kuuluvat muun muassa Länsi-Virginian Moundsvillessä oleva noin 20 metriä korkea ja 50 metrin läpimittainen Grave Creek Mound ja South Charlestonin Criel Mound.


title: Adenan kulttuuri

text:
Adenan löytöpaikoja on ainakin 2000 Ohiossa ja tähän rajoittuvissa osissa Länsi-Virginiaa, Panssylvaniaa, Kantuckya ja Indianaa.
Joitain pieniä Addenna ajan kumpuja on rakennettu maavallien ympärömikis, ja lienevät tehty ykksittäishaudoiksi.
Monia Andenan kumpuja näyttää käytetyn hautoina pitkän ajan kuluessa. Ensimmäiset kuvakummut lienevät Adenan ajalta.
. Käärmeen muotoinen Serpent Mound lienee tehty noin 300 eaa.


title: Adenan kulttuuri

text:
Adenan kulttuuri syntyi Ohiojoen laaskossa noin 1100-700 eaa. Pohjana oli ehkä aiempi arkaainen viljely,
Glacial kame ja punaokrakompleksi.


title: Hopewellin perinne

text: Hopewellin perinne (kutsuttu usein virheellisesti Hopewellin-kulttuuriksi) oli muinaisten Pohjois-Amerikan itäisten metsäintiaanien keskuudessa esiintynyt eri uskontoja ja kansoja yhdistänyt eräänlainen kulttiliike.


title: Hopewellin perinne

text: Hopewellin tunnusomaisimpana ulkoisena merkkinä olivat suuret hautakummut, joita rakennettiin 200 eaa.–400 jaa. Mississippijoen idänpuoleisilla alueilla. Suurin Hopewellin perinteen keskittymä sijoittui nykyiseen Ohioon, mutta kumpuja rakennettiin myös muualle, eritoten mantereen kaakkoisiin osiin. Perinnettä luonnehtivat mutkikkaat hautausriitit, laajalle levinnyt kauppaverkko, ja maanviljelyn merkityksen nousu ohi kasvien keräilytalouden.


title: Hopewellin perinne

text: Hopewellin perinne ulottui pohjoisissa Ontarion rannikolle ja New Yorkiin. Etelässä sen rajana oli Meksikonlahti. Hopewell oli Ohiossa, Kentuckyssä, Tennesseessä ja Virginiassa vaikuttaneen Adena-kulttuurin seuraaja. Se kukoisti kuusi vuosisataa ja hajosi tuntemattomasta syystä noin vuonna 400 jaa. Syyksi on väitetty sotien lisäksi muun muassa siirtymistä jatkuvaan maanviljelyyn, mikä muutti yhteisörakenteita.


title: Hopewellin perinne

text: Hopewellin perinteen alkuperää tutkitaan yhä ja se on jäljitetty yhtä lailla Illinoisiin kuin New yorkin osavaltioonkin. Suurin Hopewellin keskittymä oli kuitenkin Ohiossa. Hopewellin perinne on nimetty suvun mukaan, joka omisti Ohion Paint Creekissä Rossin piirikunnassa sijaitsevat maakummut arkeologi Warren K. Mooreheadin löytäessä ne vuosina 1891 - 92.


title: Hopewellin perinne

text: Hopewellin perinne levitti aiemman Adena-kulttuurin omaksumia piirteitä ja kehitti niitä paremmin tarkoitustaan vastaaviksi. Hautakummuista tehtiin entistä suurempia ja näyttävämpiä. Laaja Hopewellin vaihtosysteemi (Hopewell Exchange System) levisi ja yhdisti toisiinsa kaupankäynnin keinoin yhä kaukaisempia ihmisiä. Erilaisia materiaaleja kulkeutui kauppaverkoston mukana eri puolilta mannerta. Kobolttia ja hopeaa saatiin Ontariosta, kvartsia Arkansasin luolista. Alligaattorin ja hain hampaat on jäljitetty Meksikonlahdelle, merisimpukat Floridaan. Kuparia louhittiin Suurilla järvillä. Kaukaa Suurilta tasankoilta Pohjois-Dakotan ja Montanan alueelta kulkeutui harmaakarhun hampaita, Knife-joen tulikiveä ja Yellowstonen laavalasia.


title: Hopewellin perinne

text: Olennaisin osa Hopewellin perinteen menestyksestä perustui kaupan mukana tulleen vuorovaikutuksen ohella yhteisiin rituaaleihin. Tarkoin harkitut ja monimuotoiset seremoniat helpottivat poliittisten ja sosiaalisten suhteiden ylläpitoa. Eri ryhmien kokoontuessa yhteisiin juhlatilaisuuksiin vahvistui yhteenkuuluvuuden tunne. Kaukaa tulleet saivat uusia virikkeitä ja aviottomille tarjoutui tilaisuus löytää itselleen puoliso.


title: Hopewellin perinne

text: Levinneisyydestään huolimatta Hopewellin perinteen ydinkeskuksena toimi Ohion Scioto-jokilaakso, jossa kumpuja tehtiin vuosina 100 eaa.—600 jaa. Historioitsijat eivät ole pystyneet selvittämään Ohion ylivertaisuutta metsämaan kauden arkkitehtuurissa, rituaaleissa ja taiteessa. Erään teorian mukaan Ohiossa on saattanut asua joku erityisen karismaattinen henkilö, joka Muhammedin ja Budhan tavoin vangitsi suurten ihmisjoukkojen mielenkiinnon. Ihmiset tulivat kaukaisilta alueilta ottamaan osaa seremonioihin ja toivat mukanaan uhrilahjoja. Suuret Hopewellin perinteen maakummut ovat saattaneet toimia Mekan kaltaisena pyhiinvaelluspaikkana niin yksityisille kulkijoille kuin suurille pyhiinvaeltajien ryhmille.


title: Hopewellin perinne

text: Siinä missä Adena-kumpuja oli suppealla alueella Ohiossa ja Yhdysvaltain itärannikolla, Hopewell levittäytyi koko Kordillieerien itäpuoliseen Yhdysvaltoihin. Vaikka useimmat Hopewell-kummuista ovat Mississippi-joen varrella, rakennettiin niitä myös muualle. Maakumpuja on arveltu olleen yksistään Ohion alueella noin 10 000. Nykyään näistä maamerkeistä on jäljellä 1000, osa yksityisten maanomistajien hallussa.


title: Hopewellin perinne

text: Tyypillisen Hopewell-kummun korkeus on 9 metriä ja läpimitta 30 metriä. Kumpujen muoto vaihtelee suorakaiteesta ympyrään. Suuret maarakennelmat on tehty satojen vuosien kuluessa, ja niiden rakentamisessa on käytetty alkeellisia kivi-työkaluja, puukeppejä sekä koreja, joissa maa-aines tuotiin paikalle muualta. Tasalakisia suorakaiteen muotoisia kumpuja on löydetty mm Pinsonista ja Ingomarista. Eteläisessä Ohiossa Clark's Worksissa (ns. "Hopewell Earthwork", "North Fork Works"), on eräänlainen maa- ja kivimuuri, joka sulkee sisäänsä 51 ha alalle ainakin 40 hautakumpua, joista yksi on 55x152 m alainen Kumpu 25, joka on suurin Pohjois-Amerikan hautakummuista.


title: Hopewellin perinne

text: Hopewell-kummut tehtiin uskonnollisiin tarkoituksiin ja hautaamisia varten. Hautakummut todistavat Hopewellin perinteen ihmisten harjoittaneen monimutkaista vainajanpalvontaa. Valtavia puisia taloja rakennettiin varta vasten tasoitetulle paikalle. Suurin osa vainajista poltettiin näissä katottomissa paaluvarustuksissa kun liha oli ensin poistettu luista. johtavissa asemissa olevat tärkeät henkilöt haudattiin koskemattomina. Heidät asetettiin hautaustalon lattialle ja ympäröitiin esineillä joita heidän uskottiin tarvitsevan seuraavassa elämässä.


title: Hopewellin perinne

text: Arkeologiset tutkimukset ovat paljastaneet Hopewellin ihmisten harrastaneen kallonmuotoilua edeltävän kulttuurin tavoin. Ilmiön takana on arveltu olleen halu näyttää paremmalta vastakkaisen sukupuolen silmissä. Kallonmuotoilu on saattanut olla myös merkki korkeasta asemasta.


title: Hopewellin perinne

text:
Hopewell-ihmiset asuivat aluksi pienissä eristetyissä yhteisöissään, joihin kuului korkeintaan kaksi laajentumaperhettä. Metsien riistan tuomaan ravintoon toivat vaihtelua kalat, kilpikonnat ja linnut. Ruokavaliota täydensivät marjat, juuret ja pähkinät. Suurten järvien alueilla villiriisin keruu oli merkittävä elinkeino. Maissin viljely oli harvinaista. Nykyisen ajanlaskun alkamisen tienoilla Meksikon kanssa alkanut kauppa toi maissin Hopewellin alueelle 200 jaa, mutta maissi ei sopeutunut lyhyisiin kesiin. Maissin sijaan viljeltiin perinteisiä kurpitsaa, auringonkukkaa ja monia rikkaruohoksi luokiteltavia ruohomaisia kasveja. Näitä olivat päivänkakkaran sukuinen iiva, savikka, tattari ja pikkuohra, joiden siemenet olivat pieniä. Varsinkin iivassa on paljon valkuaisaineita ja öljyä.
Yhteiset ravinnonkeruu- ja metsästysmatkat naapurien kanssa lisäsivät myös muuta aktiviteettiä. Uskonnollisten näkemysten ja tärkeimpien perusarvojen jakaminen yhdisti kyliä toisiinsa ja muutti niitä suuremmiksi. Viljelystä muodostui metsästystä ja keräilyä tärkeämpää, sillä se mahdollisti väestön asettumisen paikoilleen.


title: Hopewellin perinne

text: Hopewell-ihmisten asuinalueilla asui jopa 40 asukasta/100 km².


title: Hopewellin perinne

text: Vuosien 325 - 350 välisenä ajanjaksona Hopewellin yhteisöjen keskinäiset suhteet Ohion alueella muuttuivat huonommiksi. Kumpujen rakentaminen tyrehtyi ja yhteiset seremoniat harvenivat. Syitä tähän on etsitty niin ilmastonmuutoksista, astronomiaan perustuvien ennustusten pettämisestä kuin uskonnollisista erimielisyyksistäkin. Eräänä syynä perinteen loppumiseen arvellaan myös kylien kasvamista liian isoiksi. Vaurauden mukana tulleen väestön kasvun myötä ravintolähteet ammennettiin tyhjiksi. Tämä lisäsi kaupan tarvetta. Jotkut alueelliset keskittymät saattoivat vallata tilaa toinen toiseltaan ja epäsuotuisa kilpailuasetelma otti vallan. Eri alueilla kulttuuri hiipui eri aikoina. Suurin osa tästä tapahtui ensimmäisen vuosituhannen puoliväliin mennessä. Vuoden 750 jaa. paikkeilla perinne katosi kokonaan. Laajamittainen maanviljely saattoi osaltaan olla vaikuttamassa tähän ilmiöön.


title: Hopewellin perinne

text: Hopewellin häviämisen myötä pohjoiset metsäintiaanit palasivat uskonnollisessa elämässään vanhan arkaaisen kauden tapoihin. Kylät muuttuivat pienemmiksi ja keskittyivät suurten jokien varsille. Mississippin eteläjuoksulla ihmiset kehittivät maanviljelystä ja jatkoivat Hopewellin perinnettä, joka johti Mississippin kulttuurin syntymiseen. Myös kummunrakentajien ammattikunta jatkoi työtään, mutta he eivät saaneet enää vaikutteita Hopewellin perinteestä.


title: Hopewellin perinne

text: Hopewellin taiteessa korostui oman aikakautensa todellisten sekä kuviteltujen eläinhahmojen suosio. Nämä esineet nousivat tärkeään asemaan hengellisissä rituaaleissa ja lisäsivät samalla omistajansa yhteiskunnallista merkitystä. Hopewellin taide oli tehty suurelta osin kivestä, keramiikasta, metallista, simpukoista ja helmistä sekä eläinten luista ja hampaista. Näiden materiaalien lisäksi Käsiteltiin puuta, kuituja, turkiksia ja nahkaa. Saviruukkuja tehtiin sekä seremonioihin, että tavalliseen käyttöön. Ne erosivat koristeluiltaan suuresti toisistaan. Kuparista tehdyt kirveet olivat voiman symboli, ja Hopewellin johtajien on uskottu kantaneen niitä vallan tunnuksena.


title: Hopewellin perinne

text: Ohion Scioton piirikunnassa vuonna 1915 suoritetuissa hautakumpujen kaivauksissa löydettiin yli 500 piilotettua esinettä, jotka on yhdistetty Hopewelliin. Esineiden joukossa oli 136 erilaista piippua, jotka oli muotoiltu monien eri lintujen ja nisäkkäiden mukaan.


title: Hopewellin perinne

text: Hopewellin perinne on käytännössä sama kuin Keskimmäinen Metsämaan perinne., joka vallitsi 200 eaa. - 400 jaa, huipentuen n 0-200 jaa..


title: Hopewellin perinne

text: Hopewellin perinteeseen laskettiin monesti myös seuraavat pienet paikalliskulttuurit:


title: Hietalahti (Vaasa)

text: Hietalahti () on kaupunginosa Vaasassa, vanhan ydinkeskustan etelä- ja kaakkoislaidalla noin kilometrin etäisyydellä Vaasan ydinkeskustasta. Ensimmäinen talo Hietalahteen on rakennettu 1920-luvulla. Hietalahti on Vaasan arvostetuimpia asuinalueita kauniiden rakennustensa ja rauhallisen ilmapiirinsä vuoksi.


title: Hietalahti (Vaasa)

text: Vaasan hallinnon tilastoalueista Hietalahti kuuluu Keskustan suuralueeseen.


title: Hietalahti (Vaasa)

text: Monet Vaasan urheilukeskuksista ovat keskittyneet Hietalahteen, esimerkiksi jäähalli, jalkapallostadion, uimahalli, pesäpallostadion, monitoimiviheriö, kiekkogolf-puisto Rytilaakso (jossa aikaisemmin n. 1970 saakka sijaitsi siirtolapuutarha), yleisurheilustadion Kaarlenkenttä sekä salibandy- tennis- ja squash-harrastajien suosima Tennis-Center. Kaupunginosassa sijaitsee myös Vaasan ravirata, jonka pääkatsomon kolmas kerros tuhoutui tulipalossa 7. toukokuuta 2006.


title: Dorsetin kulttuuri

text: Dorsetin kulttuuri noin 500 eaa.–1500 jaa. oli eskimoita edeltänyt varhaiseskimojen kulttuuri, joka oli melko hyvin sopeutunut arktisiin oloihin. "Dorsetilaiset" elivät muun muassa hylkeen- ja mursunpyynnillä sekä karibun metsästyksellä. Kulttuuri syntyi Pohjois-Kanadan rannikoilla tai Arktisilla saarilla, ja levisi muun muassa Grönlantiin. Kulttuurin ihmiset asuivat suunnilleen samoilla alueilla Kanadassa ja Grönlannissa kuin nykyiset eskimotkin. Kesällä asuttiin eri paikoissa kuin talvella. Dorsetilaiset mm. uskontoon liittyvät lähinnä karhua ja naisia esittävät veistokset olivat taitavammin tehtyjä kuin myöhemmät eskimojen tekemät veistokset. Dorsetin kulttuuri tuhoutui, kun kehittyneemmän eskimojen Thulen kulttuurin ihmiset levittäytyivät noin 1000 jaa alkaen Alaskan pohjoisrannikolta itään.


title: Dorsetin kulttuuri

text: Dorsetin kulttuurin ihmiset elivät kalastaen, hylkeen ja mursun keihäs- ja harppuunapyynnillä ja karibun metsästyksellä.. Ehkä myös pieniä valaita pyydettiin, mutta suuria valaita dorsetilaiset tuskin kykenivät pyytämään. Dorsetlaiset pyysivät myös jääkarhuja, kettuja, hanhia, sorsia ja merilintuja.


title: Dorsetin kulttuuri

text: Meririistan pyynnin takia asutukset olivat yleensä rannikolla. Talvitalot viittaavat vuodenaikamuuttoihin kesä- ja talviasuinpaikkojen välillä. Dorsetin kulttuuriin liittyi suuria 2-3 perheen puoliksi maanalaisia taloja. Asumukset olivat puolipysyviä, luultavasti nahalla peitettyjä. Dorsetin kulttuuri tuotti pieniä kolmiomaisia teriä, joita kiinnitettiin hylkeen pyynnissä käytettyjen harppuunoiden päihin. Saippuamaisesta vuolukivestä tehtiin lamppuja, ja tavallisia olivat myös kaivertimet.


title: Dorsetin kulttuuri

text: Dorsetin metsästäjät kuljettivat kivityökalujen kiveä tuhansien kilometrien päähän. He eivät tunteneet koiraa, jousta eivätkä nuolta. Dorsetlaiset asuivat pienissä 1-2 talon "kylissä", koska eivät pystyneet tekniikkansa vuoksi metsästämään yhtä paljon riistaa kuin eskimot, jotka asuivat jopa kymmenien tai satojen asukkaiden kylissä.


title: Dorsetin kulttuuri

text: Dorsetin kulttuuri sopeutui arktisiin oloihin edeltäjäänsä Pre-Dorsetin kulttuuria paremmin. Dorsetilaisilla oli paremmat keihäät ja harppuunankärjet kuin aiemmilla paleoeskimoilla. Dorsetin kulttuuri oli muutenkin varhaisten paleoeskimojen perinteitä etevämpi, työkalut olivat parempia ja asutus kiinteämpää kuin aiemmin. Meteoriittiraudasta tehtiin joskus veitsiä. Dorsetin kulttuuriin ilmestyivät iglut, lumiveitset ja työntöreet sekä jääkengät. Lähinnä hylkeen merijääpyydystystä harjoitettiin. Dorsetilaisten kajakit olivat yhtä hyviä kuin eskimojen käyttämät. Hylje oli tärkein saaliseläin. Vuolukivilamput tulivat jo hieman ennen Dorsetin kulttuuria. Uskontoon ja käyttöesineisiin liittyvä taide oli parempaa kuin myöhempi eskimojen taide.


title: Dorsetin kulttuuri

text: Monissa myöhemmissä Dorsetin paikoissa ei enää käytetty koiria nuolia ja jousia sekä poria, samaan aikaan kun öljylamput yleistyivät ja merinisäkkäiden merkitys ravintona kasvoi. Näin ollen myöhäisempi Dorsetin kulttuuri siirtyi meripainotteiseksi ja sen tekniikka taantui. Dorsetin ihmisillä ei ollut koirarekiä, hyviä kanootteja eikä hyviä harppuunoita, jotka helpottivat pyydystystä luonnonvaroiltaan niukoilla arktisilla alueilla. Karkeaa Nortonin keramiikkaa ei esiintynyt. Pienet kivilamput olivat harvinaisia. Poran puuttumisen vuoksi reiät olivat tämän kulttuurin valmistamissa esineissä hyvin epätavallisia. Tyypillisten Dorsetin kulttuurin esineiden, luuneulojen pitkulaiset reiät tehtiinkin kaivertamalla.


title: Dorsetin kulttuuri

text: Dorsetin kulttuuri oli melko yhtenäinen, mutta poikkeuksia oli Grönlannissa ja Newfoundlandissa ja Labradorin niemimaalla. Kulttuurin ydinalue oli Northern Foxe Basinin, Hudsonin salmen seuduilla ja Baffinin saaren pohjoiskärjessä. Noin 500 eaa. -1000 jaa. kulttuuri levisi pohjoiseen Kanadaan jopa Newfoundlandiin asti, ja idässä Grönlantiin.


title: Dorsetin kulttuuri

text: Alaskan paleoeskimot loivat arktisen pientyökalukulttuurin viimeistään 2000 eaa. Tämä kulttuuri levittäytyi Alaskan seuduilta itään Kanadan pohjoisimpiin osiin, Arktisille saarille ja Grönlantiin. Eri seuduille syntyi hieman erilaiset arktisen kulttuurin haarat. Kanadan pohjoisosiin syntynyttä varhaista kulttuuria sanotaan Esi-Dorsetin kulttuuriksi. Esi-Dorsetin kulttuuri lienee synnyttänyt Dorsetin kulttuurin. Varhainen Dorsetin kulttuuri saapui Grönlantiin noin 800-700 eaa. Pohjois-Kanadan napa-alue ja Grönlanti hylättiin n 300 jaa, ja paluu takaisin Labradoriin ja Luoteis-Grönlantiin 700 jaa. Varhais-Dorset hävisi ehkä 1200 jaa. Myöhäinen Dorsetin kulttuuri ilmestyi Grönlantiin vasta 800 jaa hävitäkseen 1300 jaa.


title: Dorsetin kulttuuri

text: Dorsetin kulttuuri tuhoutui samoihin aikoihin kuin eskimojen Thulen kulttuuri levisi sen alueelle. Toisten mukaan Dorsetin kulttuuri olisi hävinnyt jo hieman ennen Thulen ihmisten saapumista. Myöhäisin Dorsetin kulttuuri vallitsi Grönlannissa saaren pohjoisrannikon länsipuoliskossa.


title: Dorsetin kulttuuri

text: Thulen eskimojen uskotaan levittäytyneen Arktisille saarille vain parissa sukupolvessa. Eskimot mainitsevat ajaneensa pois "Tuniit" ("Tuniq") "Jättiläiset" tai "Sivullirmiut", "Ensimmäiset asukkaat", jotka olivat jättimäisiä ja voimakkaita, mutta säikkyjä ja helposti perääntyviä. Dorsetin kulttuurin lopun aikainen ilmaston lämpeneminen on saanut viedä kulttuurilta riistanOn myös mahdollista, että paremmin aseistautuneet eskimot tappoivat dorsetilaiset. Ehkä eskimot kuljettivat mukanaan kulkutautia, johon dorsetilaisilla ei ollut vastustuskykyä. Osa dorsetilaisista saattoi myös sulautua eskimoihin. Dorsetilaisten kielestä ei jäänyt jäänteitä eskimojen kieleen. Viimeisiä Dorsetin ihmisiä asui Quebecin ja Labradorin seuduilla noin vuoteen 1500 asti.. Joitain Dorsetin kulttuurista jääneitä asutuksia sinnitteli eurooppalaisten tuloon asti Kanadan Arktiksessa muutamassa paikassa.


title: Dorsetin kulttuuri

text: George Francis Lyonin ohjaama "HMS Griper" ankkuroi 1824 Hudsoninlahden luoteispuolelle Coats Islandin Cape Pembroken lähelle. Tavatut eskimot kertoivat valaanpyytäjille oudolla kielellä puhuvista paikallisista asukkaista Southamptonin saarilla. Eurooppalaisten tuomat taudit harvensivat "Sadlermiut"-kansaa nopeasti, ja 1896 oli jäljellä enää 70 tämän kansan edustajaa. Viimeiset kuolivat vuonna 1902 valaanpyyntialus "Active"n tuomaan epidemiaan. 1954–1955 paikalla käyneen tutkija Henry B. Collinsin mukaan Sadlermiutin ihmiset olivat Dorsetin kulttuurin viimeinen heimo. Jotkut geneettiset tutkimukset ovat myöhemmin tukeneet tätä.


title: Federalismi

text: Federalismi on poliittisessa merkityksessään valtiojärjestelmä, jolle ominaista on valtion eri alueiden laaja itsemääräämisoikeus. Federalistinen valtio on joko liittovaltio tai valtioliitto.


title: Federalismi

text: Federalistisia valtioita ovat muiden muassa Saksa, Sveitsi, Venäjä ja Yhdysvallat. Yhdysvaltain syntyvaiheissa federalismilla tarkoitettiin siirtokuntien lujaa yhteen liittämistä. Federalismia pidetään myös keinona valtioiden muodostamien yhtymien muodostamiseen. Muun muassa Euroopan yhdentymisen tiimoilta on esitetty federalistisia ajatuksia.


title: Federalismi

text:
Liittovaltio voi muodostua kahdella tavalla:
Federalismin tueksi on esitetty muun muassa seuraavia perusteluja:


title: Hietalahti

text: Hietalahti voi tarkoittaa ainakin seuraavia:


title: Häpykarvoitus

text: Häpykarvoitus on karvoitusta, joka ihmisillä sijaitsee vartalon etupuolella ulkoisten sukupuolielinten tuntumassa ja osin niitä verhoten. Häpykarvoitus kasvaa molemmille sukupuolille murrosiässä testosteronin vaikutuksesta (koska testosteronia eivät tuota ainoastaan kivekset, vaan vähän myös lisämunuaiset, on naisenkin elimistössä sen verran testosteronia, että se aiheuttaa häpy- ja säärikarvojen kasvun). Toisin kuin hiukset, häpykarvat kasvavat vain muutaman sentin (n. 3–10 cm) pituisiksi. Tytöillä häpykarvat alkavat kasvaa yleensä 9–13 vuoden iässä ja pojilla yleensä 12–13 vuoden iässä. Jos tytölle kasvaa häpykarvoitusta ennen 8 vuoden ikää tai pojalle ennen 9,5 vuoden ikää, se on merkki ennenaikaisesta murrosiästä.


title: Häpykarvoitus

text: Häpykarvoituksen tarkoitusta ei tiedetä varmuudella. Sen uskotaan liittyvän feromoneihin, joiden tarkoitus on muinaisuudessa ollut houkutella parittelukumppania. Karva antaa pinta-alaa ja hyvän alustan kemiallisten viestien leviämiselle. Toinen häpykarvoituksen mahdollinen tarkoitus on antaa etäältä visuaalinen viesti seksuaalisesta kypsyydestä mahdolliselle parittelukumppanille. Nykyisin kuitenkin feromonien tuottamat hajut koetaan epämiellyttäviksi ja seksipartnereiden valintaperusteet perustuvat ihmisillä pääosin muihin seikkoihin kuin häpykarvoitukseen, joten häpykarvoitus kuten moni muukin ihmisen karvoitus näyttää joidenkin mielestä muinaisjäänteeltä.


title: Häpykarvoitus

text: Ainakin naisilla häpykarvoituksella on kuitenkin edelleen merkittävä tehtävä. Naisen häpykarvoituksen tarkoituksena on estää bakteereja pääsemästä limakalvoille ja edistää virtsan, kuukautisveren ja valkovuodon valumista pois iholta. Joidenkin gynekologien mukaan se, että yhä useammat naiset poistavat kokonaan tai lähes kokonaan häpykarvansa, on johtanut naisen sukupuolielinten tulehdusten yleistymiseen.


title: Häpykarvoitus

text: Häpykarvoitus kokonaan tai osittain saatetaan poistaa useista syistä. Jotkut poistavat sen koska pitävät sitä rumana. Joidenkin mielestä yhdyntä ja suuseksi tuntuvat paremmalta ilman häpykarvoitusta. Entisaikoina oli tavallista, että sekä naiset että miehet ajelivat häpykarvoituksensa estääkseen syöpäläisiä pesiytymästä niihin. Viime vuosikymmeninä häpykarvojen poisto on yleistynyt uudestaan varsinkin naisilla. Suomen kielessä sukupuolielimiä, joista häpykarvat on poistettu, kutsutaan varsinkin puhekielisesti "posliiniksi".


title: Häpykarvoitus

text: Häpykarvojen poistamiseen voi olla useita syitä. Muun muassa muodin, perinteen tai uskonnon lisäksi karvoitus saatetaan poistaa mukavuussyistä tai ulkonäön takia. Karvoitus saattaa aiheuttaa kutinaa, kuumuuden tunnetta tai tuntua muuten epämiellyttävältä, karvoitus voidaan myös kokea epäsiistin tai epäesteettisen näköiseksi. Karvattomina sukupuolielimet, erityisesti naisella, ovat paremmin näkyvillä, jolloin niitä saatetaan pitää kiihottavampina. Sukupuolielinten karvattoman ihon hyväileminen voi sileyden takia tuntua miellyttävämmältä ja kiihottavammalta. Lisäksi häpykarvojen poistaminen jo sinällään voi olla osa seksuaalista toimintaa.


title: Häpykarvoitus

text: Karvoitus voidaan poistaa usealla eri tavalla, kuten höyläämällä tai koneellisesti leikkaamalla, vahakäsittelyllä tai muuten repimällä karvat juurineen irti esimerkiksi epilaattorilla tai yksinkertaisesti sormilla nyppimällä.


title: Proof

text: Proof, oikealta nimeltään DeShaun Dupree Holton, (2. lokakuuta 1973 – 11. huhtikuuta 2006) oli yhdysvaltalainen rap-artisti. Hän oli mukana perustamassa D12 -rap-yhtyettä.


title: Proof

text:
Proof haavoittui vakavasti, kun häntä kohden ammuttiin detroitilaisessa CCC Club yökerhossa huhtikuussa 2006. Klubin ovivahti Mario Etheridge ampui Proofia kerran päähän sekä kahdesti rintakehään.
Proof kuoli matkalla sairaalaan.


title: Proof

text:
"Et voi tietää mistä aloittaa, kun menetät jonkun, joka on ollut niin iso osa elämääsi niin kauan. Proof ja minä olimme veljekset.
Hän työnsi minut tulemaan siksi, mikä nyt olen. Ilman Proofin opastusta ja rohkaisua olisi Marshall Mathers, mutta luultavasti ei Eminemiä eikä ikinä todellakaan Slim Shadyä. Yksikään päivä ei mene ohi ilman hänen henkeään ja vaikutustaan ympärillämme.
Häntä tullaan kaipaamaan ystävänä, isänä ja sekä sydämenä että lähettiläänä Detroitin hip-hopille".


title: Proof

text:
Juuri nyt, moni ihminen on keskittynyt tapaan, jolla hän kuoli. Minä haluan muistaa hänet sellaisena, millaisena hän eli.
Proof oli hauska, hän oli fiksu, hän oli viehättävä. Hän inspiroi kaikkia ympärillään. Häntä ei ikinä, milloinkaan pystytä paikkaamaan.
Hän oli, ja aina tulee olemaan, paras ystäväni." - Eminem


title: Proof

text: Eminem otti myöhemmin tatuoinnin vasempaan käsivarteensa Proofin muistoksi.


title: Egilsstaðir

text: Egilsstaðir on kaupunki Fljótsdalshéraðin kunnassa Islannin itäosassa Lagarfljótjoen varrella. Vuonna 2004 kaupungissa oli 2 100 asukasta. Kaupunki perustettiin vuonna 1947 palvelujen keskukseksi maatalousvaltaiselle alueelle. Kaupungin nimi tulee "Egilsstaðirin" tilasta, jonka paikalle se pystytettiin. Nykypäivään tultaessa Egilsstaðirista on kasvanut Itä-Islannin suurin kaupunki ja liikenteen sekä hallinnon keskus. Kaupungissa on korkeakoulu, lentokenttä ja sairaala.


title: Sheriff

text: Sheriff, venäjäksi Šerif (Шериф) on Transnistriassa toimiva yritys, joka omistaa huoltamo- ja supermarketketjut, televisiokanavan, rakennusyhtiön, Mercedes-Benz -myymälän, alkoholitehtaan, elintarviketehtaita, mainostoimiston, kasinon, jalkapalloseura FC Sheriff Tiraspolin ja joukkueen jalkapallostadionin sekä viiden tähden hotellin.


title: Sheriff

text: Šerifin uskotaan saavan etuoikeuksia kansainvälisesti tunnustamattoman Transnistrian hallinnolta, ja BBC:n tietojen mukaan yhtiötä johtaa presidentti Igor Smirnovin poika Vladimir Smirnov. Sekä isä että poika ovat kuitenkin kieltäneet väitteen. Moldovalainen Jurnal de Chişinău on esittänyt väitteitä, että yritystä käytettäisiin salakuljetuksella ansaitun rahan pesuun, mutta väitteet on tyrmätty moldovalaisena propagandana.


title: Metaaniklatraatti

text: Metaaniklatraatti tai metaanihydraatti (metaanijääkasauma, ”palava jää”) on valkoista huokoista jäätä, jossa vesijään kiderakenne sulkee metaanikaasun (CH) sisäänsä. Sitä on muun muassa merten pohjan kerrostumissa mannerjalustojen rinteillä. Yhdysvaltain geologinen tutkimuslaitos on arvioinut, että metaaniklatraatteihin on sitoutunut kaksi kertaa niin paljon hiiltä kuin kaikkiin tunnettuihin muihin fossiilisten polttoaineiden raaka-aineiden esiintymiin.


title: Metaaniklatraatti

text: Metaaniklatraattia muodostuu kylmässä ja korkeassa paineessa maan sisässä. Orgaaninen muodostuminen vaatii hapettomat olot ja riittävän määrän hiiltä. Metaaniklatraatti sijaitsee sen muodostumiselle sopivalla syvyydellä, jossa ei ole liian kuuma ja on sopiva paine. Tätä vyöhykettä kutsutaan englanninkielisellä lyhenteellä GHSZ ("Gas Hydrate Stability Zone").


title: Metaaniklatraatti

text: Metaaniklatraatit ovat syntyneet tuhansien vuosien aikana orgaanisesta materiaalista, joka on vajonnut meren pohjaan. Mikrobit ovat tuottaneet orgaanisesta planktonista metaania. Korkeassa paineessa osasta metaania on muodostunut metaaniklatraattia. Metaaniklatraatteja syntyy, kun on paljon metaania, korkea paine ja kylmää.


title: Metaaniklatraatti

text: Metaaniklatraattia on kerrostunut kylmiin meren syvänteisiin ja mannerjalustojen mannerrinteisiin, joissa pohjaveden lämpötila on alle 2 °C ja pohjan 0 °C. Metaani syntyy hapettomilla, nopeasti hiiltä kerrostavilla mannerjalusta-alueilla anaerobisen bakteeritoiminnan takia. Se on osa hiilen kiertokulkua. Metaaniklatraatti on aina alle 2 000 metrin syvyydessä, koskaan sitä ei esiinny kuumassa maan sisuksissa. Mantereella metaaniklatraattia on hiekkakivessä alle 800 metrin syvyydessä Siperiassa ja Alaskassa.


title: Metaaniklatraatti

text: Metaaniklatraatteja on valtamerien sedimenteissä useiden satojen metrien syvyydessä. UNEP:n mukaan merenpohjan metaaniklatraattien määräksi arvioidaan 2 000–5 000 mrd tonnia tai jopa 10 000 mrd tonnia hiiltä metaanina. Ilmakehässä on nyt 800 mrd tonnia hiiltä hiilidioksidina. Arktisilla alueilla metaaniklatraatteja on merenpohjassa lähellä pintaa, esimerkiksi jäätikön ja ikiroudan alla. Metaaniklatraattia on kaikissa maailman merissä ja esiintymät ovat valtaisat. Metaaniklatraatteja arvioidaan olevan hiileksi mitattuna kaksi kertaa niin paljon kuin maailman tunnetut hiili-, öljy- ja maakaasuesiintymät yhteensä.


title: Metaaniklatraatti

text: Metaaniklatraatti voi vapauttaa metaania ilmakehään muun muassa merenpinnan nousemisen tai lämpötilan nousun myötä. Jo parin asteen lämpötilan nousu metaaniklatraattien ympäristössä riittää niiden purkautumiseen meristä. UNEP:n mukaan metaaniklatraattien arvioidaan olevan metaanipäästölähde tulevaisuudessa. Metaanin lämpötilaa kohottava vaikutus on 25-kertainen hiilidioksidiin verrattuna.


title: Metaaniklatraatti

text: Venäläisten tutkijoiden mukaan Siperiassa on havaittu 22. syyskuuta 2008 laajoja metaanipäästöjä merenpohjan metaanihydraateista. Ruotsalaisen Örjan Gustafssonin mukaan Tukholman yliopistosta aluksessa havaittiin 22. syyskuuta 2008 laaja-alainen voimakas metaanipurkaus. Havainnot tehtiin Itä-Siperian merellä ja Laptevinmerellä. Metaanin vapautuminen ilmakehään mitattiin kaikuluotaimella ja seismisellä mittarilla. Havaintojen mukaan veden liuenneen metaanin pitoisuus oli kohonnut paikoittain 100-kertaiseksi tausta-arvoihin verrattuna. Kölnin yliopiston geologin Lorenz Schwarkin mukaan metaanipurkauksia on tutkittu tarkasti monissa paikoissa maailmassa, muun muassa metaanipurkauksia on kuvattu Vancouverin luona Kanadassa. Hänen mukaansa Venäjän Siperiasta on kuitenkin vähän mittauksia asiasta ja paljon spekulointeja. Useimmiten mikrobit käyttävät vapautuvan metaanin ennen kuin se vapautuu ilmakehään. Schwark ei usko merkittävän suuriin metaanipäästöihin, mikäli ei todeta suuria sedimentin kaltevuuksien muutoksia.


title: Metaaniklatraatti

text: IPCC:n mukaan maailman metaaniklatraattien energiamäärä voi olla valtava. Arviot vaihtelevat välillä 216–2 880 EWh. Turvallista ja taloudellista käyttötekniikkaa ei tunneta. Metaaniklatraattien käyttöönottoon liittyy merkittäviä ympäristöongelmia, koska erotuksessa voi vapautua tahattomasti hiilidioksidia.


title: Metaaniklatraatti

text: 1 metaanimooli vapautuu jokaisesta metaaniklatraatin 5,75 vesimoolista, eli nollassa asteessa ja yhden ilmakehän paineessa yksi metaaniklatraattilitra sisältää 168 metaanikaasulitraa. Metaaniklatraatin tiheys on 0,9 g/cm³. Metaani alkaa vapautua tästä ”palavasta jäästä” 18 asteen lämpötilassa.


title: Metaaniklatraatti

text: Klatraateista vapautui hiiltä paleoseenin lämpöhuipussa PETM:ssä 1,1–2,1 × 10 kg, joka vastaa kymmenesosaa nykyistä klatraattivaroista (7,5–15 × 10 kg). Nykyinen metaaniklatraatti sisältää 2–10-kertaisesti niin paljon kaasua kuin mitä nykyisissä kaasuesiintymissä on eli 1–5 × 10 m³ tämän hetkisten arvioiden mukaan, aikaisemmat arviot olivat korkeampia. Tämä vastaa 500–2 500 gigatonnia hiiltä (GtC). Arktisella alueella lienee metaania klatraateissa 400 GtC. Yksistään Meksikonlahdella on arviolta ~10 m³ metaanikaasua.


title: Andros

text: Andros voi viitata seuraaviin:


title: Irtaimistovarasto

text: Irtaimistovarasto on useimmiten kerrostalossa oleva lukollinen, usein lämmitetty varastotila, joka on tarkoitettu asukkaiden irtaimiston säilytykseen. Usein irtaimistovarastona toimii rakennuksen väestönsuoja. Irtaimistovarasto voi olla sijoitettuna myös erikseen, esimerkiksi kunkin asunnon sisäänkäynnin lähelle.


title: Irtaimistovarasto

text: Irtaimistovarastossa on jokaista talon asuntoa kohden oma pieni lukittavissa oleva varastokomero, tyypillisesti 1–5 neliömetriä. Kukin asukas voi varastoida komerossaan henkilökohtaisia tavaroitaan. Varaston käyttöoikeus sisältyy yleensä asunnon vastikkeeseen tai vuokraan.


title: PFBC-voimalaitos

text: PFBC-voimalaitos on voimalaitos, jossa paineistetetussa leijukerroskattilassa poltetaan kiinteää polttoainetta. Savukaasut johdetaan sitten puhdistuksen kautta kaasuturbiiniin ja edelleen kombikattilaan, jossa niiden lämmöllä höyrystetään vettä höyryturbiiniprosessiin. Näin saadaan kiinteällä polttoaineella liki maakaasukäyttöisen kombivoimalaitoksen sähköntuotantohyötysuhde.


title: PFBC-voimalaitos

text: Tämä voimalatyyppi sopii erityisen hyvin sellaiselle kivihiilelle, jossa tuhkapitoisuus on suuri tai laatu on vaihtelevaa. Voimalatyyppiä kehitettiin kovasti 1990-luvulla.


title: PFBC-voimalaitos

text: Kirjainyhdistelmä PFBC tulee englannin sanoista pressurized fluidized bed combustion boiler eli paineistettu leijukerroskattila.


title: Jukka Mäkelä (sosiologi)

text: Jukka Heikki Antero Mäkelä (s. 1953) on tilastotieteen lehtori, sosiologi ja Lapin yliopiston vararehtori. Mäkelä on kehittänyt erityisesti tutkimusmenetelmien opetusta ja toiminut menetelmätieteiden laitoksen johtajana. Hän on väitellyt yhteiskuntatieteiden tohtoriksi Lapin yliopistossa 1996. Mäkelä on toiminut tilasto- ja yhteiskuntatieteen opetustehtävissä Oulun yliopistossa vuodesta 1976 ja Lapin yliopistossa vuodesta 1984. Tilastotieteen lehtoriksi Lapin yliopiston yhteiskuntatieteiden tiedekuntaan hänet nimitettiin 1995. Mäkelä on sosiologian, erityisesti kvantitatiivisen metodologian dosentti Jyväskylän yliopistossa. Lapin yliopiston vararehtorina hän on toiminut vuodesta 2001 lähtien.


title: Virka-aateli

text: Virka-aateliksi kutsuttiin monarkioissa niitä valtion ylimpiä virkamiehiä, jotka oli aateloitu henkilökohtaisesti. Käytännössä virka-aatelin asema soivat siten titulatuuran eli arvonimiluettelon ja verovapauden, mutteivät yleensä periytyvää arvoa. Normaali aateli oli vanhaa sotilaallisesti ansioitunutta aatelia.


title: Virka-aateli

text: Isossa-Britanniassa eräiden korkeiden virastojen päälliköiden virka-asemaan liittyy automaattisesti ritarin arvo, mikä merkitsee henkilökohtaista virka-aatelisarvoa.


title: Ylipormestari

text: Ylipormestari on Suomessa tasavallan presidentin myöntämä arvonimi. Se kuuluu arvonimien 2. ryhmään ja siitä on maksettava veroa joko .


title: Ylipormestari

text: Arvonimi myönnettiin ensimmäisen kerran vuonna 1934. Vuosien 1918–2013 aikana ylipormestarin arvonimi on myönnetty kahdeksalle henkilölle.


title: Ylipormestari

text: Kaikille Helsingin kaupunginjohtajille Antti Tulenheimosta alkaen on jossakin uran vaiheessa myönnetty tämä arvonimi.


title: Ylipormestari

text: Helsingin kaupunginjohtaja ei kuitenkaan ole ollut varsinainen pormestari vaan oikeudelliselta asemaltaan kaupunginjohtaja. Helsinki siirtyi pormestarimalliin vuoden 2017 kuntavaalien myötä ja tuolloin valittu uusi valtuusto valitsi Helsingille pormestarin.


title: Ylipormestari

text: Suomessa Helsinkiä ennen vain Tampereella (vuodesta 2006) ja Pirkkalassa (vuodesta 2008) on ollut käytössä pormestarimalli.


title: Vesiturbiini

text: Vesiturbiini on laite, jolla virtaavan veden liike-energiaa muunnetaan akselin ja sitä myöten sähkövirtaa synnyttävän generaattorin pyörimisenenergiaksi. Turbiini on siis tavallaan pumpun vastakohta. Vesiturbiini yhdessä generaattorin kanssa on vesivoimalaitoksen pääkomponentti.


title: Vesiturbiini

text: Turbiini on energianmuunnin. Se muuttaa veden painetta (potentiaalienergiaa) akselinsa pyörimisenergiaksi ja edelleen generaattorin pyörimisenergiaksi. Virtaava vesi ohjataan turbiinin juoksupyörän lapoihin, joihin se aiheuttaa voiman. Tämä voima vaikuttaa lapaan tietyn matkan ja tekee siten työn ja luovuttaa energiaansa turbiinille.


title: Vesiturbiini

text: Newtonin kolmas laki kuvaa reaktioturbiinin energiansiirtoa. Vesivirran paine laskee sen vaikuttaessa turbiinin lapoihin ja siten luovuttaa energiaa turbiinille.


title: Vesiturbiini

text: Newtonin toinen laki kuvaa impulssiturbiinin energiansiirtoa. Vesivirran paine (potentiaalienergia) muutetaan suuttimella liike-energiaksi. Suurinopeuksinen vesisuihku osuu turbiinin lapoihin ja suihkun suunta muuttuu. Suihku aiheuttaa lapaan impulssivoiman, joka vaikuttaa tietyn matkan tehden työtä turbiiniin ja siten antaen sille energiaansa.


title: Vesiturbiini

text: Vesivirrasta saatavissa oleva teho.


Vesiturbiini


title: Vesiturbiini

text:
missä:Kaplan-turbiini soveltuu suurille virtaamille ja pienille pudotuskorkeuksille. Turbiinin juoksupyörä on potkurin tai aksiaalipumpun juoksupyörän muotoinen. Perinteiset Kaplan-turbiinit ovat olleet rakenteeltaan sellaiset, että generaattori on vesikanavan yllä ja itse turbiinin lavat roikkuvat alhaalla akselin varassa. Uudemmassa konstruktiossa nk. putkiturbiinissa turbiini ja generaattori sijaitsevat vesiputkessa olevassa tilassa.Francis-turbiinit soveltuvat keskisuurille putouskorkeuksille, 20m...500m. Niiden juoksupyörä muistuttaa keskipakopumpun vastaavaa.
Pelton-turbiinit soveltuvat pienille virtaamille ja suurille putouskorkeuksille. Turbiinin kehällä on lusikan muotoisia kuppeja, joihin vesivirta tulee tangentin suuntaisesti suurella nopeudella.Tunnetaan myös ylivirtaus- ja Ossbergerturbiinina.


title: Kanotix

text: Kanotix on Knoppixin pohjalta edelleen kehitetty GNU/Linux -käyttöjärjestelmän jakelupaketti. Kanotixin voi käynnistää suoraan CD-levyltä tai sen voi asentaa kiintolevylle. Asennus on pyritty tekemään helpoksi ja paketin mukana seuraakin tarkoitusta varten skripti, jolla saa muun muassa luotua Kanotixin vaatimat osiot kiintolevylle. Kanotixia voi käyttää esimerkiksi toisen käyttöjärjestelmän pelastamiseen koneissa, jotka osaavat käynnistyä CD-asemalta mutta sitä voi käyttää myös sellaisenaan suoraan kiintolevyltä. Kanotix on lähempänä Debiania kuin esikuvansa Knoppix. Koska Kanotix on Knoppixin pohjalta edelleenkehitetty, niin kuten Knoppixissakin, Kanotixissa on yksi parhaista laitteistotunnistuksista kaikista Linuxeista. Kanotixissa on KDE-työpöytäohjelmisto.


title: Kanotix

text: Uusien ohjelmien asentaminen on helppoa Kanotixin Klik-tuen ansiosta


title: Opel Senator

text: Opel Senator on Opelin valmistama iso sedan-tyylinen auto, jonka ensimmäinen versio tuli markkinoille vuonna 1978 Opel Diplomatin seuraajana. Se oli Opelin henkilöautomalliston lippulaiva vuoteen 1994 asti.


title: Opel Senator

text: A-mallin Senator oli pidennetty, ylellisempi versio Opel Rekordista. Senatorin coupé-versiota myytiin nimellä Opel Monza. Britanniassa sekä Senatoria että Monzaa myytiin nimellä Vauxhall Royale, ja Etelä-Afrikassa nimellä Chevrolet Senator vuoteen 1982 asti, jonka jälkeen merkki vaihdettiin Opeliksi.


title: Opel Senator

text: Brittiläinen Ferguson valmisti nelivetoista versiota Senatorista/Royalesta.


title: Opel Senator

text: Senator A:n pohjalta tehtiin myös australialaiset Holden Commodore-mallit VK ja VL vuosina 1984 - 1988, sekä Daewoo Imperial Etelä-Koreassa. Myös harvinaisempi Bitter SC -coupé perustuu A-mallin Senatoriin.


title: Opel Senator

text: B-mallin Senator perustui Opel Omega A:han. B-mallista ei tullut coupé-versiota A-mallin tavoin, vaan ainoa korimalli oli sedan.


title: Opel Senator

text: Senator B:n pohjalta tehtiin Holden Commodore VN Australiassa. Britanniassa Senator tunnetaan nimellä Vauxhall Senator.


title: Opel Senator

text: Opel Omega B:n tullessa myyntiin vuonna 1994 Senator-mallinimi poistettiin käytöstä ja autot liitettiin Omega-mallistoon jonka MV6-versiosta tuli Senatorin seuraaja.


title: Opel Senator

text: Moottorivaihtoehdot:


title: Eerik II Maununpoika

text: Eerik II Maununpoika eli Eerik Pappisvihaaja (Eirik II Magnusson, 1268 – 15. heinäkuuta 1299) oli Norjan kuningas 1280–1299. Eerik oli Maunu Lainparantajan vanhin poika.


title: Eerik II Maununpoika

text: Eerikin ensimmäinen puoliso Margaret Skotlantilainen kuoli synnytyksessä. Heidän tyttärestään Margaretista tuli Skotlannin kuningatar, mutta hän kuoli jo 1290.


title: Eerik II Maununpoika

text: Koska Eerikillä ei kuollessaan ollut poikaa, hänen seuraajakseen tuli hänen veljensä Haakon V Maununpoika.


title: Craig Bellamy

text: Craig Bellamy (s. 13. heinäkuuta 1979 Cardiff, Wales) on walesilainen entinen jalkapalloilija, joka edusti viimeksi Englannin Mestaruussarjassa pelaavaa Cardiffia. Kesällä 2014 Bellamy ilmoitti lopettavansa pelaajauransa ja suuntaavansa jatkossa valmennustehtäviin.


title: Craig Bellamy

text: Hyökkääjänä pelaava Bellamy aloitti ammattilaisuransa kaudella 1996–1997 Norwich Cityssä. Bellamy pelasi yhteensä neljä kautta Norwich Cityssä, maaliennätyksenään 17 maalia kaudelta 1998–1999. Kauden 2000–2001 Bellamy pelasi Coventry Cityssä, mutta siirtyi jo seuraavalla kaudella Newcastle Unitedin riveihin. Kolmen ja puolen kauden aikana Newcastle Unitedissa Bellamy pääsi pelaamaan muun muassa Mestarien liigassa. Jalkapalloilijan taitojensa lisäksi Bellamy on kerännyt huomiota myös vaikeilla luonteenpiirteillään. Kesken kauden, tammikuussa 2004–2005, Bellamy joutui vaihtamaan seuraa riitaannuttuaan silloisen valmentajansa Graeme Sounessin ja joidenkin joukkuekavereidensa kanssa. Uudeksi seuraksi Bellamylle tuli Blackburn Rovers.


title: Craig Bellamy

text: Kaudella 2005–2006 Bellamy teki Valioliigassa 13 maalia ollen Roversin paras maalintekijä ja suuri osa joukkuetta ja sen hyvää menestystä (6.). Tämä oikeutti Bellamyn pelaamaan UEFA-cupissa kaudella 2006–2007. Kesäkuussa 2006 Bellamy solmi nelivuotisen sopimuksen Liverpoolin kanssa. Sopimuksen on arvioitu olleen 6 miljoonan punnan arvoinen. Heinäkuussa 2007 Bellamy siirtyi 7,5 miljoonan punnan sopimuksella West Ham Unitediin. Sopimuksen pituus oli viisi vuotta. Tammikuussa 2009 Manchester City osti Bellamyn arviolta 14 miljoonalla punnalla West Hamista. Bellamy solmi Cityn kanssa neljän ja puolen vuoden mittaisen sopimuksen. Bellamystä tuli Cityn toinen hankinta tammikuulle 2009. Aikaisemmin City hankki Wayne Bridgen Chelseasta. Myös Tottenham Hotspur tavoitteli aikaisemmin tammikuussa Bellamya. Elokuussa 2010 Bellamy siirtyi lainasopimuksella Cardiffiin. Elokuussa 2011 Bellamy siirtyi ilmaisella siirrolla Liverpooliin. Elokuussa 2012 Bellamy palasi takaisin kotikaupunkiinsa ja Cardiffin joukkueeseen.


title: Craig Bellamy

text: Walesin maajoukkueessa Bellamy pelasi 78 ottelua ja teki niissä 19 maalia.


title: Shelley Duvall

text: Shelley Alexis Duvall (s. 7. heinäkuuta 1949 Houston, Texas) on amerikkalainen näyttelijä ja tuottaja. Hänet muistetaan ehkä parhaiten Wendy Torrancen roolista Stanley Kubrickin kauhuelokuvassa Hohto "(The Shining)".


title: Shelley Duvall

text: Duvall teki debyyttinsä vuonna 1970 Robert Altmanin ohjaamassa satiirissa Poika, joka halusi siivet "(Brewster McCloud)". Sen jälkeen hän on näytellyt kuudessa Altmanin ohjauksessa ja lukuisissa muissa elokuvissa ja tv-tuotannoissa. Lisäksi hän on tuottanut Yhdysvalloissa suosittua "Faerie Tale Theatre" -ohjelmaa.


title: Shelley Duvall

text: Vuonna 2016 selvisi, että hän kärsii pahoista mielenterveysongelmista. Ongelmien alkusyyksi arvellaan "Hohdon" kuvauksia ja ohjaaja Stanley Kubrickin käytöstä häntä kohtaan.


title: Kairon metro

text: Kairon metro on Kairossa, Egyptissä toimiva metrojärjestelmä. Sen ensimmäinen linja avattiin vuonna 1987 ja se oli koko Afrikan mantereen ensimmäinen metrolinja. Kairon metrossa on kolme linjaa mutta neljännen suunnittelu on edistyneessä vaiheessa.


title: Reijo Hammar

text: Reijo Juhani Hammar (nykyisin Andreas Hammar) (s. 1953) on yksi Suomen tunnetuimmista rikollisista. Häntä kutsuttiin aikanaan Suomen vaarallisimmaksi vangiksi.


title: Reijo Hammar

text: Hammar murhasi heinäkuussa 1986 Turusta Tukholmaan matkalla olleella Viking Sallylla tamperelaisen 44-vuotiaan liikemiehen, "Antti Johannes Eljaalan". Hammar oli iskenyt Eljaalaa veitsellä kaulaan sekä kuristanut tätä lakanalla. Hammar tuomittiin murhasta elinkautiseen vankeusrangaistukseen.


title: Reijo Hammar

text: Vuoden 1988 heinäkuussa Hammar karkasi kahden vankitoverinsa, Aaro Petteri Tenhusen ja Martti Orajärven kanssa Kakolasta eli Turun keskusvankilasta. Paon yhteydessä Hammar ampui vartijaa katkaistulla haulikolla käteen. Lapissa karkureille tuli riita, jonka päätteeksi Hammar surmasi Tenhusen lyömällä tätä kirveellä päähän. Karkumatka päättyi elokuussa 1988, jolloin Hammar ja Orajärvi jäivät kiinni Tukholmassa ja heidät palautettiin Suomeen. Kaksikko ehti tehdä pakonsa aikana useita pankkiryöstöjä. Lehdistö nimesi Hammarin vankilapaon seurauksena "Kakolan karkuriksi".


title: Reijo Hammar

text: Presidentti Tarja Halonen armahti Hammarin 30. joulukuuta 2004.


title: Reijo Hammar

text: Hammar sai seuraavan kerran huomiota tiedotusvälineissä, kun hän 24. helmikuuta 2007 meni pistoolilla varustautuneena helsinkiläiseen Vuosaaren Oluthuoneeseen ja vapautti pubissa häiriköineen vaimonsa ovimiesten otteesta. Hammar ja vaimo poistuivat baarista ennen poliisin tuloa. Hammar saatiin kiinni myöhemmin samana iltana autosta vuosaarelaiselta pysäköintialueelta. Poliisi piti Hammarin ja hänen vaimonsa pidätettyinä seuraavaan päivään saakka, jolloin pariskunta päästettiin vapaalle jalalle. Helsingin käräjäoikeus langetti Hammarille 360 euron päiväsakot lokakuussa 2007.


title: Reijo Hammar

text: 25. syyskuuta 2011 Hammar puukotti tuttavaansa yksityisasunnossa erimielisyyksien seurauksena. Puukotettu mies onnistui pakenemaan toiseen asuntoon, minkä jälkeen Hammar lähti läheiseen pubiin. Poliisi otti Hammarin kiinni pubista kuulusteltavaksi. 7. joulukuuta 2011 Helsingin käräjäoikeus tuomitsi Hammarin tapon yrityksestä neljäksi vuodeksi vankeuteen.


title: Keijo Parkkinen

text: Keijo Parkkinen (s. 28. lokakuuta 1965) on suomalainen suunnistaja, joka on edustanut kotimaisissa kilpailuissa sekä SK Pohjantähteä että Ylikiimingin Nuijamiehiä. Ammatiltaan Parkkinen on vahtimestari.


title: Keijo Parkkinen

text: Parkkinen on saavuttanut MM-kilpailujen viestissä hopeaa vuonna 1995 sekä pronssia vuosina 1989, 1991 ja 1993. Hänen paras henkilökohtaisten matkojen MM-kisasaavutuksensa on lyhyen matkan kymmenes sija vuonna 1991.


title: Carl Giles

text: Ronald "Carl" Giles, OBE (29. syyskuuta 1916 – 28. elokuuta 1995) oli englantilainen pilapiirtäjä joka työskenteli 47 vuotta uutislehti "Daily Expressin" palveluksessa. Englantilaista arkipäivää kuvaavista humoristisista piirroksistaan tunnettu Giles on äänestetty 1900-luvun parhaaksi englantilaiseksi pilapiirtäjäksi.


title: Carl Giles

text: Carl Giles aloitti uransa piirroselokuvan parissa. Hän jätti koulunsa kesken 14-vuotiaana ja ryhtyi apupojaksi elokuvateollisuuteen, kohoten lopulta animaattoriksi asti. 18-vuotiaana Giles palkattiin tuottaja Alexander Kordan palvelukseen ja hän huipensi elokuvauransa toimimalla lyhytpiirretyn "The Fox Hunt" (1938) pääanimaattorina. Vuonna 1938 Giles kuitenkin vaihtoi alaa ja siirtyi "Reynold News" -lehden palvelukseen tekemään pilapiirroksia sekä sarjakuvaa "Young Ernie". 1943 hän aloitti työskentelyn "Daily Express" -lehdessä, piirtäen lehden päivittäistä pilapiirrosta kaikkiaan 47 vuotta. Giles jäi eläkkeelle Daily Expressin palveluksesta vuonna 1991.


title: Carl Giles

text: Giles karrikoi tarvittaessa poliitikkoja ja valtiollisia vaikuttajia kuningatarta myöten, mutta hän käsitteli politiikkaa mieluiten kuvaamalla sen vaikutusta tavallisten englantilaisten arkipäivään. Valtaosa hänen piirroksistaan on satiirisia mutta hyväntahtoisia tuokiokuvia englantilaisesta arkielämästä. Vuonna 1945 Giles kehitti tunnetuimman luomuksensa "Giles Familyn", meluisan työväenluokkaisen suurperheen, jonka kautta hän kommentoi ajankohtaisia tapahtumia. Giles Familyn tunnetuin hahmo oli Grandma eli Isoäiti, perheen äkkiväärä ja sisukas matriarkka.


title: Carl Giles

text:
Giles ei koskaan myynyt piirroksiaan, mutta lahjoitti niitä avokätisesti hyväntekeväisyystarkoituksiin. Kuningatar Elisabet II ja prinssi Philip kuuluivat hänen ihailijoihinsa, ja monet hänet piirroksistaan päätyivät Buckinghamin palatsin seinälle. Vuonna 2000 järjestetyssä äänestyksessä 1900-luvun parhaasta brittiläisestä pilapiirtäjästä Giles nousi ensimmäiselle sijalle, jättäen taakseen muun muassa David Low'n ja Gerald Scarfen.
Gilesin vaikutus on tuntunut myös Britannian ulkopuolella: esimerkiksi Suomen tunnetuin pilapiirtäjä Kari Suomalainen otti varhaisissa piirroksissaan Gilesiltä runsaasti vaikutteita.


title: KMFDM

text: KMFDM on Pariisissa vuonna 1984 perustettu industrial rock -yhtye. Sen musiikkityyli on kuitenkin vaihdellut industrial rockista danceen, teknoon ja industrial metaliin. Bändin nimi on lyhenne saksan kielen sanoista "Kein Mitleid für die Mehrheit" (Ei armoa enemmistölle). Yhtyeen albumeilla on vieraillut useita ulkopuolisia artisteja, muiden muassa Bill Rieflin Ministrystä, Nivek Ogre Skinny Puppysta sekä Tim Skold Shotgun Messiahista ja Marilyn Mansonista. Perustajajäsen Sascha Konietzko on vitsaillut olevansa industrial rockin kuningas, ja yhtye onkin ollut yksi genrensä ahkerimmista säveltäjistä julkaisten vuodesta 1986 saakka joka vuosi vähintään yhden albumin, singlen tai EP:n, paitsi vuosina 1999-2001, kun yhtye oli hajonnut Konietzkon ja vanhojen jäsentensä, En Eschin ja Günter Schulzin erimielisyyksien vuoksi. Useat yhtyeen sanoitukset vastustavat maailman kaupallistumista ja etenkin WWIII -albumi kritisoi vahvasti Yhdysvaltojen ulkopolitiikkaa sekä presidentti George W. Bushin toimintaa. Samaan aikaan yhtye on kuitenkin osoittanut itseironiaa laskemalla itsestään leikkiä useilla kappaleillaan.


title: M/S Silja Star

text: M/S Silja Star -nimellä on purjehtinut kaksi eri alusta:


title: MayBee

text: MayBee oli turkulainen pop-duo, johon kuului kaksi näyttelijätaustaista naista. Duon levy-yhtiö oli Poko Rekords.


title: MayBee

text: MayBeen ensilevylle, "Ainoa unelma" -albumille, kappaleita sävelsivät muun muassa Ressu Redford ja Toni Nuotio. Duon laulajat osallistuivat niiden tekoon kirjoittamalla sanoituksia.


title: MayBee

text: "Pling"-albumin tuotti Firevision-kaksikko. Levyllä on kaksi coveria, toinen single "Kuumatkalla" ja "Jäänmurtaja". MayBeelle kappaleita ovat tehneet myös Kaksion Jonna Kärkkäinen, Mikko Tamminen ja Jukka Takalo.


title: MayBee

text: Taustayhtyeessä rumpuja soitti Ari Toikka, kitaraa Erik Valkama, koskettimia Pekka Siistonen ja bassoa Ville Mäkinen.


title: Naton lippu

text:
Naton lippu koostuu valkoisesta kompassiruususta, josta leviää neljä valkoista viivaa sivuille tummansinisellä taustalla.
Naton neuvosto hyväksyi lipun viralliseksi lipukseen 14. lokakuuta 1953. Sininen väri kuvaa Atlanttia, kompassineulat jäsenvaltioiden yhteistä pyrkimystä rauhaan ja ympyrä yhtenäisyyttä.
Tähdestä tulevat viivat tulee sisällyttää lippuun, mutta niiden pituus voi vaihdella lipun koon mukaan.


title: Kellie Pickler

text: Kellie Dawn Pickler (s. 28. kesäkuuta 1986 Albemarle, Pohjois-Carolina) on yhdysvaltalainen countrylaulaja, joka oli yksi finalisteista "American Idolin" viidennellä tuotantokaudella.


title: Kellie Pickler

text: Kellie Pickler syntyi Stanly Memorialin sairaalassa, Pohjois-Carolinassa. Kellie Pickler asui koko lapsuutensa ajan isovanhempiensa luona, sillä hänen oma äitinsä jätti hänet Kellien ollessa vain kaksivuotias. Kellien isä Clyde "Bo" Picklerillä on ollut lukuisia ongelmia, joihin vaikuttivat huumeet ja alkoholi, ja hän joutui vankilaan vuonna 2003 puukotustapaturmasta. Clyde vapautui vankilasta viikon sen jälkeen, kun Kellie putosi American Idolista. Kellie ei pitkään aikaan tiennyt äidistään mitään, kunnes hieman aikaa sitten Kellien äiti "astui ulos varjoista". Kellien äiti kertoi Clyden lyöneen häntä, ja Kellien pois-antamisen olevan ainoa mahdollisuus. Kellien äiti on koettanut saada yhteyttä Kellieen, mutta Kellie ei missään tapauksessa halua tavata äitiään, koska tämä on Kellien sanojen mukaan satuttanut Kelliä niin paljon.


title: Kellie Pickler

text: Pickler kilpaili American Idolin viidennellä tuotantokaudella vuonna 2006. Hän tuli mukaan Greensboron, Pohjois-Carolinan koelauluista. Pickler aloitti koelauluissa laulamalla Kelly Clarksonin kappaleen ”Since U Been Gone” ja Martina McBriden kappaleen ”A Broken Wing” ja kaikki tuomarit halusivat hänet jatkoon. Hollywood-viikolla tuomari Simon Cowell moitti Picklerin hermostuneisuutta, mutta hän eteni semifinaaleihin hyvien esitysten johdosta. Pickler oli erityisesti Cowellin suosikkeja ja hän on jopa sanonut, että hän pitää tästä vielä enemmän kuin neljännen kauden voittajasta Carrie Underwoodista. Pickler sijoittui kilpailussa lopulta kuudenneksi.


title: Kellie Pickler

text: Marraskuussa 2007 Pickler kilpaili television "Are You Smarter Than a 5th Grader?" -visailuohjelmassa hyväntekeväisyytenä Amerikan Punaiselle Ristille ja AARP:n vanhustenhoito-ohjelmalle. Kun häneltä kysyttiin, minkä Euroopan valtion pääkaupunki on Budapest, hän tunnusti luulleensa Euroopan olevan valtio.


title: Kellie Pickler

text: Picklerin debyyttialbumi "Small Town Girl" ilmestyi 31. lokakuuta 2006, ja ensimmäinen single "Red High Heels" 13. syyskuuta 2006. Kappaleessaan ”I Wonder” Pickler kertoo äidistään, joka hylkäsi hänet hänen ollessaan vasta kaksivuotias.


title: Kellie Pickler

text: Vuonna 2008 julkaistiin toinen, Picklerin nimeä kantava albumi "Kellie Pickler".


title: Ace Young

text: Brett Asa ”Ace” Young (s. 15. marraskuuta 1980) on yhdysvaltalainen laulaja ja lauluntekijä. Hän tuli tunnetuksi American Idol -laulukilpailusta vuonna 2006. Hän sijoittui kilpailussa seitsemänneksi.


title: Ace Young

text: Young on kotoisin Boulderista, joka sijaitsee Denverissä Coloradon osavaltiossa. Hänellä on neljä isoveljeä. Young on saanut nimensä isoisoisänsä Asan ja baseballpelaaja George Brettin mukaan. Häntä kuitenkin kutsuttiin koko lapsuutensa ajan ”Aceksi”.


title: Ace Young

text: Young lauloi American Idolin Denverin koelauluissa Westlifen ”Swear It Again”. Hän esitti Hollywoodissa Shain ”If I Ever Fall In Love” ja Michael Jacksonin ”She’s Out Of My Life”. Youngista ja Chris Daughtrysta, joka sijoittui American Idolissa neljännelle sijalle, tuli hyvät ystävät tähän aikaan.


title: Ace Young

text: Päästyään Top 24:een, Young esitti poikien ensimmäisenä iltana George Michaelin ”Father Figure”. Seuraavassa jaksossa hän esitti Daniel Bedingfieldin ”If You’re Not The One”, jossa hän pääsi näyttämään tavaramerkkiänsä, falsettia. Päästyään Top 16 -joukkoon hän esitti Michael Jacksonin ”Butterflies”.


title: Ace Young

text:
Seuraavaksi alkoivat esiintymiset isommalla lavalla, suuremman yleisön edessä. Ensimmäisen viikon teemana oli Stevie Wonder, jolloin Young päätti esittää Wonderin ”Do I Do”. Sinä viikkona hän joutui tippumisvaaraan Melissa McGheen ja Lisa Tuckerin kanssa. Seuraavalla viikolla vieraana oli ohjelmassa Barry Manilow. Young esitti ”In The Still Of The Nightin”, jonka oli alkuperäisesti esittänyt yhtye nimeltä ”The Five Satins”.
Seuraavalla viikolla hän esitti Trainin ”Drops Of Jupiter”, mutta tuomaristo eikä Amerikka lämmennyt, joten Young joutui taas kerran tippumisvaaraan. Top 9 -viikolla hän esitti Keith Urbanin ”Tonight I Wanna Cry”.


title: Ace Young

text: Seuraavaksi ohjelman vieraaksi tuli Queen. Young esitti heidän legendaarisen biisinsä, ”We Will Rock You”, mutta joutui tippumisvaaraan. Youngin ja Elliott Yaminin sijaan kuitenkin kotiin lähti Bucky Covington. Rod Stewart pistäytyi vieraaksi seuraavaksi kerraksi, jolloin Young esitti hänen klassikkonsa, ”That’s All”. Tuomaristo piti esityksestä ja Simon kehui Youngia pitkästä aikaa. Tästä huolimatta Young putosi kisasta.


title: Ace Young

text:
Youngin ensimmäinen single, ”Scattered”, julkaistiin 9. lokakuuta 2006. Hänen debyyttialbuminsa, "Ace Young", julkaistiin heinäkuussa 2008.
Kun Young esitti Michael Jacksonin laulun, "Butterflies", hänellä oli yllään musta paita, jossa oli ässä-kortin kuva. Tästä lähtien hänen faninsa alkoivat kutsua itseään nimellä "Ace's highrollers".


title: Ace Young

text: Taustaa


title: Ace Young

text: Vuonna 1996 yksi Youngin veljistä, Ryan, joutui vakavaan auto-onnettomuuteen. Pitkän kuntoutumisen jälkeen hän toipui.


title: Ace Young

text: Seuraavina vuosina Ace, Ryan ja heidän kolmas veljensä, Marc, alkoivat säännöllisesti vierailla ja esiintyä kyseisessä lasten sairaalassa.


title: Ace Young

text: Projekti


title: Ace Young

text: Kun Youngin fanit ("The Highrollers") kuulivat hänen kiinnostuksestaan tuoda iloa näiden sairaiden lasten elämään, he alkoivat lahjoittaa sairaalalle rahaa hänen nimellään. Kahden viikon aikana he keräsivät 7161,00 dollaria ja lähettivät šekin Denveriin. Nimetön lahjoittaja kuuli tämän tarinan ja tunsi numeron 7 olevan Denverin onnennumero, joten hän lahjoitti vielä 616,77, jotta kasaan saatiin yhteensä 7 777,77 dollaria.


title: Ace Young

text: Hieman tämän jälkeen perustettiin sivusto, nimellä "Highrollers with Heart". Highrollerit ovat tämän jälkeen lahjoittaneet vielä enemmänkin rahaa lasten sairaalalle tämän sivuston kautta. Lahjoitusten kohteena on mm. sairaiden lasten vanhempien oleskelutilat. Sivuston tavoitteena on kerätä 100 000 dollaria Youngin nimellä.


title: Dave Catching

text: Dave Catching (s. 7. kesäkuuta 1961) on yhdysvaltalainen muusikko Memphisistä, Tennesseestä. Hän oli yhtyeiden kuten Queens of the Stone Age ja Mondo Generator kitaristi. Hän on myös Eagles of Death Metalin ja Yellow No. 5:n ja The Gnarltonesin jäsen. Hän on myös ollut mukana The Desert Sessionsissa.


title: Dave Catching

text: Hän on myös Joshua Treessä, Kaliforniassa sijaitsevan The Rancho De La Luna -studion osaomistaja.


title: Dave Catching

text: Hän soitti kitaran lisäksi joissain Queens of the Stone Agen kappaleissa bassoa, koskettimia sekä oli välillä taustalaulaja.


title: Dave Catching

text: Dave sai lempinimen "Diamond Dave Catching".


title: Troy Van Leeuwen

text: Troy Van Leeuwen on yhdysvaltalainen muusikko, joka soittaa Lap Steel -kitaraa, sähkökitaraa, koskettimia ja joskus myös bassoa. Hänet tunnetaan parhaiten Queens of the Stone Agesta, jossa hän on soittanut vuodesta 2002 asti. Hän on soittanut myös yhtyeissä kuten Failure ja A Perfect Circle ennen liittymistään Queens of the Stone Ageen.


title: Sointukulku

text: Sointukulku (myös sointujärjestys, sointuprogressio tai harmoninen progressio) on joukko sointuja, jotka soitetaan ennalta määrätyssä järjestyksessä siten, että soinnut liittyvät jollakin tavoin toisiinsa ja muodostavat eheän kokonaisuuden. Sointukulku on keskeinen käsite suuressa osassa eurooppalaista musiikkia. Sen avulla musiikille voidaan luoda selkeä rakenne, joka voi olla esimerkiksi syklinen. Yleisimmin käytetty sointuprogressio länsimaisessa musiikissa perustuu I:n (eli toonikan), IV:n (eli subdominantin) ja V:en (eli dominantin) asteen soinnuille. Näitä sointuja käytetään muun muassa perus-, kahdeksan ja kahdentoista tahdin blueskaavoissa. Jazzissa yleisesti käytetty sointuprogressio perustuu sävelasteikon II asteen mollisoinnulle (ii-V-I).


title: Sointukulku

text: Erityisesti jazzmusiikissa monien jazzstandardien sointukuluille on alettu antaa omia nimiään, ja niitä on käytetty laajasti uusissa kappaleissa. Eniten käytettyjä tällaisia sointuprogressioita on George Gershwinin "I've Got Rhythm" -kappaleen sointukulku, jota on käytetty uudelleen niin usein, että jazzpiireissä se tunnetaan nykyisin nimellä "Rhythm Changes".


title: Matt Cameron

text: Matt Cameron (s. 28. marraskuuta 1962) on yhdysvaltalainen rumpali. Parhaiten hänet tunnetaan grungeyhtye Soundgardenin rumpalina. Hän soitti yhtyeessä vuodesta 1986 yhtyeen hajoamiseen 1997 asti. Myöhemmin hän löysi itselleen uuden yhtyeen, Pearl Jamin, jossa hän soittaa vieläkin.


title: Matt Cameron

text: Cameron syntyi San Diegossa, Kaliforniassa. Hän aloitti rumpujen soiton varhaisessa iässä. Hän ja muutama hänen kaverinsa soittivat cover-yhtyeessä nimeltä Kiss. Matt tapasi myöhemmin Paul Stanleyn. He saivat Kissiltä uhkauskirjeen heidän nimensä väärinkäytöstä.


title: Matt Cameron

text: 1980-luvun alkupuolella hän muutti Seattleen, jossa hän soitti yhtyeissä kuten Skin Yard ja Feedback. Matt pääsi vuonna 1986 soittamaan Soundgardeniin tultuaan tunnetuksi paikallisissa musiikkipiireissä.


title: Matt Cameron

text: Hän on myös soittanut Smashing Pumpkinsin, Geddy Leen ja Tony Iommin albumeilla. Hän esiintyy yhdessä kappaleessa Chris Cornellin sooloalbumilla "Euphoria Morning".


title: Matt Cameron

text: Hän on myös kanadalaisen Our Lady Peace -yhtyeen rumpali Jeremy Taggartin ystävä ja soittaa Our Lady Peacen "Spritual Machines" -albumilla kappaleissa ”Right Behind You (Mafia)” ja ”Are You Sad”. Hän soittaa "Spider-Man – Hämähäkkimies" -elokuvaan tehdyssä ”Hero”-kappaleessa, jossa laulaa ja soittaa kitaraa Nickelbackistä tuttu Chad Kroeger.


title: Matt Cameron

text: Matt soitti myös hetken Queens of the Stone Agessä.


title: Svarog

text: Svarog (, ) on slaavilaisen mytologian jumala. Svarogia pidetään yleensä auringon ja tulen jumalana. Svarog oli alun perin yksi slaavien tärkeimmistä jumalista, mutta sittemmin hänen merkityksensä väheni ja esimerkiksi Venäjällä Svarogin sijan otti Perun. Joidenkin tulkintojen mukaan tulen jumala Svarogič oli Svarogin poika. Toisten mielestä nämä kaksi nimeä viittaavat samaan jumalaan.


title: Svarog

text: Slaavilaiseen mytologiaan perustuvissa uuspakanallisissa uskonnoissa Svarog on usein luoja ja ylijumala ja pyhän kolminaisuuden Triglavin osa. Nimen etymologian on arveltu viittaavan sanskritin sanaan "svarga" (taivas) tai slaavilaiseen sananjuureen "svar" (kirkas).


title: Kosti Klemelä

text: Kosti Klemelä (29. helmikuuta 1920 Metsämaa – 26. marraskuuta 2006 Helsinki) oli suomalainen näyttelijä. Hän esiintyi yhteensä 24 elokuvassa ja televisiosarjassa. Rooleista tunnetuin on vänrikki (myöhemmin luutnantti) Koskela Väinö Linnan "Tuntemattoman sotilaan" vuoden 1955 filmatisoinnissa.


title: Kosti Klemelä

text: Klemelä sai ensikiinnityksensä Mikkelin teatteriin vuonna 1946. Sen jälkeen hän näytteli Tampereen Työväen Teatterissa vuosina 1949–1955 ja sittemmin Suomen Kansallisteatterissa aina eläkkeelle jäämiseensä saakka. Klemelä näytteli "Tuntemattoman sotilaan" Koskelaa myös Tampereen Pyynikin kesäteatterissa.


title: Dažbog

text: Dažbog (myös "Dazbog", "Dabog", kyrill. Дажбог) on slaavilaisessa mytologiassa auringon jumala. Hän on yksi harvoista autenttisista slaavilaisista jumalista: Dažbog mainitaan Nestorin kronikassa ja useissa muissakin käsikirjoituksissa.


title: Dažbog

text: Erään tulkinnan mukaan Dažbog on Svarogin poika ja tulen jumalan Svarogičin veli. Joissakin myyteissä hän on Kuun jumalattaren puoliso. Venäläisessä kansanperinteessä Dažbogin sanotaan syntyvän joka päivä uudestaan lapseksi ja kuolevan auringonlaskun myötä vanhana miehenä.


title: Toivo Mäkelä

text: Toivo Sulo Armas Mäkelä (26. syyskuuta 1909 Loviisa – 20. huhtikuuta 1979 Helsinki) oli suomalainen näyttelijä.


title: Toivo Mäkelä

text: Loviisassa syntyneen Toivo Mäkelän vanhemmat olivat kirvesmies Leander Mäkelä ja Josefiina Alfors.


title: Toivo Mäkelä

text: Ennen elokuvauraansa Mäkelä näytteli teattereissa. Näistä yksi oli Kotkan teatteri, jossa hän tapasi tulevan elinikäisen puolisonsa Irma Seikkulan. Ensimmäisen elokuvaroolinsa Mäkelä näytteli Wilho Ilmarin ohjaamassa Jalmari Finne -filmatisoinnissa "Pitkäjärveläiset" (1951) ollessaan jo 42-vuotias. Tämä ei haitannut hänen urakehitystään, vaan Mäkelä esiintyi aktiivisesti elokuvissa ja TV-rooleissa kuolemaansa saakka vuoteen 1979.


title: Toivo Mäkelä

text: Mäkelä muistetaan erityisesti persoonallisesta, tiettyjä maneereja hyväksi käyttävästä näyttelijätyylistään. Elokuvayleisölle hän tuli tunnetuksi Matti Kassilan draamojen ja Aarne Tarkaksen komedioiden luottonäyttelijänä. Tunnetuimmat roolinsa hän tekikin Kassilan ohjaamissa elokuvissa "Elokuu" (1956), Komisario Palmun erehdys (1960) ja "Kaasua, komisario Palmu!" (1961). Ensimmäisessä hän esitti juoppoa kanavanvartijaa, toisessa ravintolan pianistia ja kolmannessa hieman homssuista tuomaria. Muistettava on myös pääministerin rooli Spede-elokuvassa "Pähkähullu Suomi" (1967). Hänen viimeiseksi suureksi elokuvaroolikseen jäi valokuvaajan (sekin alkoholistin) rooli Rauni Mollbergin lämminhenkisessä komediassa "Aika hyvä ihmiseksi" (1977), jossa Irma Seikkula esitti hänen vaimoaan. Elokuva toi Mäkelälle hänen ainoan Jussi-patsaansa.


title: Toivo Mäkelä

text: Elokuvauransa aikana Mäkelä jatkoi tiiviisti esiintymistä myös teatterin puolella. Elokuva- ja televisiorooleja hänelle kertyi lähes 50. Vuonna 1960 hänet palkittiin Pro Finlandia -mitalilla.


title: Toivo Mäkelä

text: Puoluekannaltaan Toivo Mäkelä oli sosialidemokraatti.


title: Toivo Mäkelä

text: Näyttelijä Taito Mäkelä oli Toivo Mäkelän veli. Toivo Mäkelällä ja Irma Seikkulalla on kolme lasta: Juha Mäkelä (s. 1944), Maarita Mäkelä (myöh. Johansson, s. 1945) ja Markku Mäkelä (s. 1949). Heistä Maarita ja Juha Mäkelä ovat luoneet uraa näyttelijöinä.


title: Toivo Mäkelä

text: Hänet on haudattu vaimonsa Irma Seikkulan kanssa Helsinkiin Malmin hautausmaalle, kortteliin 30–4–125.


title: Irma Seikkula

text: Irma Seikkula (14. toukokuuta 1914 Helsinki – 8. heinäkuuta 2001 Helsinki) oli suomalainen näyttelijä. Herkkäkasvoiseksi ja sisäistä voimaa uhkuvaksi taiteilijaksi luonnehditun Seikkulan teatteriura kesti vuodesta 1934 aina 1900-luvun loppuvuosiin. Hän sai tulkittavakseen usein lyyrisiä naishahmoja. Puhenäyttämön ohella Seikkula teki merkittävän uran Suomi-filmin kultakauden valovoimaisena elokuvatähtenä. Lisäksi hän näytteli Televisioteatterissa 1960- ja 1970-luvuilla. Seikkula nautti niin teatteri- ja elokuvayleisön kuin kriitikoidenkin arvostusta. Hänet palkittiin vuonna 1965 Pro Finlandia -mitalilla.


title: Irma Seikkula

text: Seikkulan vanhemmat olivat proviisori Yrjö Weikko Seikkula ja Ragnhild Sylvia Wilenius. Proviisori Seikkula harrasti näyttämötaiteita ja toimi avustavissa roolitehtävissä Suomalaisessa Oopperassa. Hänen äänialansa oli baritoni. Perheessä oli Irman ohella kaksi lasta. Yrjö Seikkula kuoli Irman ollessa noin kymmenvuotias ja perhe joutui taloudellisesti ahtaalle. Irma Seikkula oli jo lapsuudessaan kiinnostunut teatteritaiteista. Hän kävi Suomen näyttämöopiston vuosina 1932–1934. Päätöstyönään hänellä oli "Pohjalaisia", jossa hän tulkitsi Maijan roolin.


title: Irma Seikkula

text: Irma Seikkulan näyttelijänura alkoi vuonna 1934 Kotkan Näyttämöllä. Hän sai taiteellisesti vaativia tehtäviä jo uransa alussa. Ura jatkui Tampereella: hän oli kiinnitettynä Tampereen Teatteriin 1937–1939. Sotavuosina 1939–1944 Seikkula oli Suomi-Filmin näyttelijä. Hän jatkoi teatteriuraansa Tampereen Työväen Teatterissa, johon hänellä oli kiinnitys 1945–1951. TTT:n kautta seurasi kiinnitys helsinkiläiseen Intimiteatteriin 1951–1954 ja Helsingin Kansanteatteriin 1955–1958. Vuosina 1958–1960 Seikkula näytteli jälleen Intimiteatterin riveissä.


title: Irma Seikkula

text: Seikkula oli yksi Pyynikin Kesäteatterin perustajista Yrjö Kostermaan, Eila Pehkosen ja puolisonsa Toivo Mäkelän ohella.


title: Irma Seikkula

text: Seikkulan näyttämötehtäviä olivat muun muassa Sonja näytelmässä "Rikos ja rangaistus", Ilona näytelmässä "Niskavuoren naiset" ja nimiosa "Sudenmorsiamessa". TTT:n 50-vuotisjuhlassa hän tulkitsi nimiosan näytelmässä "Tohvelisankarin rouva". Yhdessä puolisonsa Toivo Mäkelän kanssa Seikkula takasi TTT:n useiden 1950-luvun alkupuolen tuotantojen yleisömenestyksen. Vuonna 1950 hän näytteli Ofeliaa Shakespearen tragediassa "Hamlet", nimiosassa oli Mäkelä. Seikkulan tulkintaa on luonnehdittu niukkaeleiseksi ja "järkyttävän todeksi". Lisäksi hän näytteli puolisonsa kanssa "Niskavuoren Hetan" Akustin ja Siipirikon roolit. TTT:ssä Seikkulalle lankesi tulkittavaksi myös muita kuin lyyrisiä naisrooleja, kuten nimirooli Minna Canthin "Anna Liisassa", jossa hän hyödynsi erinomaisen onnistuneesti itselleen tunnusomaisen vähäeleisen näyttelijäntyön.


title: Irma Seikkula

text: 1980- ja 1990-luvuilla Seikkula näytteli vierailijana Suomen Kansallisteatterissa. Hän oli mukana muun muassa "Onnenseitissä", joka oli Maria Jotunin tekstien varaan rakennettu tuotanto. "Onnenseitti" jäi Seikkulan näyttelijänuran joutsenlauluksi. Yleisradio televisioi "Onnenseitin" vuonna 1996.


title: Irma Seikkula

text: Kotkasta ohjaaja Nyrki Tapiovaara "löysi" Seikkulan elokuvan "Juha" naispääosaan. Tammikuussa 1937 ensi-iltaan tullut "Juha" ja samana vuonna filmatisoitu "Juurakon Hulda" olivat Seikkulan läpimurtoelokuvat. "Juhassa" hän näytteli Marjaa ja sai roolisuorituksestaan suorastaan ylistäviä arvioita. Nimiosa Valentin Vaalan ohjaamassa Hella Wuolijoen aiheeseen perustuvassa "Juurakon Huldassa" sai varovaisemman vastaanoton. Vuonna 1938 Seikkula näytteli keskeisen roolin komediaelokuvassa "Markan tähden"; kriitikkokunta jakautui kahtia hänen roolityönsä suhteen. Eräät kriitikot pitivät häntä tragediennena, jonka näyttelijänlaadulle farssi oli vieras tyylilaji, toisten mielestä hän oli myös komediennena erinomainen.


title: Irma Seikkula

text: Vuonna 1939 Seikkula näytteli Kullervo Kalsketta vastaan Helsingin sittemmin peruttuja olympialaisia ajatellen tehdyssä urheiluaiheisessa elokuvassa "Avoveteen". Hänen suoriutumistaan Elsan roolista pidettiin raikkaan harmonisena. Toisen maailmansodan aikana Seikkula vetäytyi teatterilavoilta Suomi-Filmin kuukausipalkkaiseksi näyttelijäksi. Vuonna 1942 hän pääsi ilmentämään tragediennen kykyjään Vaalan elokuvassa "Jumalan myrsky" ja sai herkästä tulkinnastaan positiivista palautetta. Syyskuussa 1942 Seikkulalla oli naispääosa elokuvassa "Synnin puumerkki", ja palaute hänen näyttelijäntyöstään oli jälleen kerran ylistävää, vaikka itse elokuvaa ei pidetty kummoisenakaan. Lokakuussa 1942 sai ensi-iltansa "Yli rajan", joka edustaa sota-ajalle tyypillistä isänmaallis-paatoksellista draamaa. Seikkulalla oli naispääosa viehättävänä Eliisana. Suoritusta arvioitiin vähäeleiseksi, kauniiksi luonnetutkielmaksi. Elokuva voitti kantaesityksensä yhteydessä Medaglia della Biennale -palkinnon Venetsian elokuvajuhlilla. Seuraavana vuonna Seikkulalla oli pääosa kolmiodraamassa "Keinumorsian" ja kriitikot toivat arvioissaan jälleen kerran esiin hänen herkän olemuksensa.


title: Irma Seikkula

text: Vuonna 1947 Seikkula tulkitsi kaksoisroolin Maila Talvion aiheeseen perustuvassa melodraamassa "Pimeänpirtin hävitys". Seikkulalle itselleen vaativa rooli Leninä ja Hannina oli mieluisa. Hän sai suorituksestaan jälleen ylistäviä arvioita. Eräät kriitikot painottivat Seikkulan filmaattista olemusta, joka ei pääse kunnolla oikeuksiinsa teatterin lavalla.


title: Irma Seikkula

text: Vuosisadan puolenvälin jälkeen Irma Seikkulan elokuvatyöt olivat aiempaa useammin sivurooleja. Hän palasi valkokankaille vuonna 1951 maalaiskuvauksessa "Pitkäjärveläiset". Nimirooli hänellä oli kahdessa Helena-elokuvassa: "...ja Helena soittaa" (1952) sekä "Pää pystyyn Helena" (1957). Vuonna 1957 Seikkulalla oli merkittävä rooli myös kahdessa muussa ensi-iltaelokuvassa: maaliskuussa 1957 elokuvateattereihin tuli "Kurittoman sukupolven" uusintafilmatisointi, jossa Seikkula näytteli rouva Varavaaraa. Lokakuussa sai ensiesityksensä "Miriam", jossa hän näytteli Britta Allnesia. Suomalaisen teollisen elokuvatuotannon viimeisinä vuosina Seikkula teki tyypillisesti sivuosia hienostorouvina tai keskiluokkaisina naisina elokuvissa, joiden päätehtävissä oli suomalaisen filmitaivaan uusia neitseellisiä tähtiä, kuten Pirkko Mannola ja Anneli Sauli.


title: Irma Seikkula

text: Aktiivisen elokuvauransa jälkeen Seikkula näytteli vielä muutamassa valkokangaselokuvassa. Vuonna 1978 hän sai parhaan naispääosan Jussi -palkinnon Valman roolistaan Rauni Mollbergin elokuvassa "Aika hyvä ihmiseksi".


title: Irma Seikkula

text: Vuosina 1960–1962 Seikkula työskenteli Radioteatterin näyttelijänä. Hän piti radiota omalle näyttelijänlaadulleen vieraana mediana. Vuonna 1962 alkoi Seikkulan pitkä Televisioteatterin kausi, joka päättyi 1979. Hän näytteli kymmenissä televisioteatterin tuotannoissa, mukaan luettuina "Työmiehen päiväkirja" (1967) ja "Kustaa Vaasa" (1969). Alkuajat televisiossa olivat Seikkulalle mieleisiä, mutta loppuvuosina häntä ahdistivat niin kutsutut "nuoret radikaalit".


title: Irma Seikkula

text: Seikkulan televisioteatterikauden voittoihin kuuluu Maja Ekelöfin romaaniin pohjautuva "Siivoojan raportti" vuodelta 1971. Hän onnistui tulkitsemaan roolinsa siivooja Maijana koskettavasti sortumatta kuitenkaan sentimentaalisuuteen. Seikkulan Maijaa on kuvailtu sinnikkään juurevaksi luonnetutkielmaksi. Vuonna 1976 Seikkula näytteli alkoholisoitunutta, yhteiskunnasta syrjäytynyttä naista Walentin Chorellin pienoisnäytelmässä "Pullonpohja". Seikkulan jäähyväisnäytelmä televisioteatterissa oli "Viimeinen raja". Roolisuoritus kuolevana äitinä sai kriitikoilta kiitosta.


title: Irma Seikkula

text: Televisioteatterin jälkeen Seikkula jäi eläkkeelle, mutta jatkoi vierailijana Suomen Kansallisteatterissa aina 1990-luvulle saakka.


title: Irma Seikkula

text: Vuonna 1981 Seikkulalla oli sivuosa kolmiosaisessa nuortensarjassa "Iris Klewe". Sarja on julkaistu myös DVD:nä. Vuosina 1995 ja 1996 hän näytteli rouva Brunbergiä suositussa "Kotikatu"-televisiosarjassa.


title: Irma Seikkula

text: Irma Seikkula avioitui kollegansa Toivo Mäkelän kanssa keväällä 1944. Pariskunta oli tavannut Kotkassa: "Kumpikaan ei edes kosinut, oli sota-aika --- ilman sen kummempia keskusteluja me piipahdimme seurakuntakansliaan --- vihittäväksi", Seikkula valotti avioliittoon johtaneita tapahtumia. Topilla kun sattui olemaan päivän loma. Pariskunnalle syntyi kolme lasta: Juha Mäkelä (1944), Maarita Mäkelä (1945) ja Markku Mäkelä (1949). Alkuun Tampereella asustellut aviopari muutti Helsinkiin 1952. Seikkula jäi leskeksi huhtikuussa 1979. Hän asui Itä-Helsingin Vuosaaressa lähes puoli vuosisataa.


title: Irma Seikkula

text: Irma Seikkula kuoli 87-vuotiaana Helsingissä Myllypuron sairaalassa 8. heinäkuuta 2001. Hänet ja Toivo Mäkelä on haudattu Helsinkiin Malmin hautausmaalle, kortteliin 30-4-125.


title: Matti Keskinarkaus

text: Matti Keskinarkaus (s. 28. helmikuuta 1976) on suomalainen hiihto- ja pyöräsuunnistaja ja nelinkertainen hiihtosuunnistuksen maailmanmestari. Maailmanmestaruuden Keskinarkaus on voittanut Borovetsissa Bulgariassa 2002 pitkältä matkalta, Levin 2005 MM-kisojen sprintistä ja viestissä Rusutsussa Japanissa 2009 ja Tänndalenissa Ruotsissa 2011. Lisäksi hänellä on kolme MM-hopeaa ja neljä MM-pronssia. Pyöräsuunnistuksessa hän on voittanut MM-pronssia pitkältä matkalta.


title: Matti Keskinarkaus

text: Seuratasolla Keskinarkaus edustaa rovaniemeläistä Ounasvaaran Hiihtoseuraa.


title: Matti Keskinarkaus

text: Keskinarkaus työskentelee nykyään Finnairin palveluksessa lentäjänä.


title: Puutomaatti

text: Puutomaatti eli tomatillo eli tamarillo ("Solanum betaceum", syn. "Cyphomandra betacea") on koppisiemenisiin kuuluva koisokasvi. Se on pieni puu tai pensas, jonka soikeat ja ohutkuoriset hedelmät ovat syötäviä. Hedelmän sisällä on paljon tummia siemeniä, ja se muistuttaa niin maultaan kuin olemukseltaan tavallista tomaattia. Toisen mielipiteen mukaan makua voi myös kuvailla hunajamelonin ja karpalon yhdistelmäksi.


title: Puutomaatti

text: Puutomaatin hedelmät ovat 2–8 cm:n pituisia, ja ne kasvavat tertuissa. Pintajuuriset puut kasvavat istukkaasta ja ovat nuorena erittäin herkkiä kylmyydelle. Puu voi kasvaa hieman yli kuusimetriseksi, mutta silloin se tarvitsee suojaa tuulen aiheuttamilta vahingoilta. Hedelmiä alkaa muodostua kahden vuoden ikäisessä puussa. Yksi puu tuottaa hyvässä maaperässä erittäin runsaan sadon.


title: Puutomaatti

text: Puutomaatti kasvaa luonnonvaraisena Andeilla Perussa, Chilessä, Ecuadorissa ja Boliviassa. Sitä viljellään Argentiinassa, Australiassa, Brasiliassa, Kolumbiassa, Keniassa, Yhdysvalloissa ja Venezuelassa. Mm. Suomeen tuotavat tuontihedelmät viljellään pääasiassa Uudessa-Seelannissa.


title: Puutomaatti

text: Puutomaatin hedelmä voidaan syödä lusikalla halkaisemalla se kahtia tai irrottamalla sen kuori kuumalla vedellä. Hedelmä voidaan soseuttaa, ja sitä voidaan käyttää jälkiruokana tai salaateissa.


title: Maarita Mäkelä

text: Maarita Mäkelä (s. 6. marraskuuta 1945 Helsinki) on suomalainen näyttelijä. Hän on näyttelijäpari Toivo Mäkelän ja Irma Seikkulan tytär sekä näyttelijä Juha Mäkelän sisar.


title: Juha Kurvinen

text: Juha Kurvinen (s. 8. lokakuuta 1975 Kirkkonummi) on viihdetaiteilija, jonglööri, koomikko, freelancer-toimittaja ja kirjailija. Hänellä on ollut kahdesti ennätys "Guinnessin ennätysten kirjassa" kolmen aidon ja käynnissäolevan moottorisahan heittämisessä.


title: Juha Kurvinen

text: Kurvinen on toiminut ammattiviihdyttäjänä vuodesta 1996 lähtien esiintyen yritysjuhlissa, yksityistilaisuuksissa, yökerhoissa, tapahtumissa ja viihdelaivoilla sekä Suomessa että ulkomailla. Juha Kurvinen käyttää esityksissään perinteisten jonglöörivälineiden sijasta arkisia jokapäiväisiä esineitä kuten kännyköitä, moottorisahoja, kirveitä, veitsiä, omenoita ja ilmassa ylösalaisin lentävää täyttä kaljatuoppia yhdistellen esityksiin lisäksi tilannekomiikkaa ja yleisöavustajia. Kurvinen on lisäksi keksinyt ja esittänyt myös vedenalaisen jonglöörishow'n, joka näytettiin Yle TV2:n "Katso pois" -viihdeohjelmassa juhannuksena 2002.


title: Juha Kurvinen

text: Kurvinen on esiintynyt lisäksi tv-ohjelmissa "Guinness World of Records", "Ennätystehdas", "Mitä ihmettä?", "Älä katso", "Katso pois", "Mahdoton tehtävä", "HIKI", "Huomenta Suomi", "YLE - Aamu TV", "Ihana aamu", "Joonas Hytönen Show", "Speden Spelit", "HUIPS", "Pöllölaakson aarre", "Jyrki Sähkösirkus", "Vadelmakallion iltamat", "Sirkusnuoret", "Viis yli viis", "Komisario Baskerville", "Taitoa ja taikuutta, Nattspell ja Totuuden Torvet."


title: Juha Kurvinen

text: Kurvinen on myös kirjailija. Kustannusosakeyhtiö Revontuli julkaisi hänen esikoisteoksensa "Sirkus Pjongjang – Keikka Pohjois-Koreaan" vuonna 2013. Teos kertoo seitsemän hengen suomalaisdelegaation matkasta Korean demokraattiseen kansantasavaltaan, ja se pohjautuu todellisiin tapahtumiin vuonna 2004. Silloin Pohjois-Korea kutsui Kurvisen kollegoineen esiintymään 10 vuotta aiemmin kuolleen presidentti Kim Il-sungin syntymäpäiville. Teos käännettiin kesäkuussa 2014 englanniksi.


title: Juha Kurvinen

text: Kurvinen on Esiintyvät Taiteilijat ry:n artistijäsen. Hän valmistui lisäksi vuonna 2014 Turun Yliopiston ja Taideakatemian yhteisen pilottihankkeen jälkeen taide- ja kulttuurijournalistiksi. Suomen Tietokirjailijat ry hyväksyi hänet kirjailijajäsenekseen vuonna 2013.


title: Juha Kurvinen

text: Hän on esiintynyt Tina Turnerin lämmittelijänä Finnair Stadiumin konsertissa Taxiride-yhtyeen kanssa 2000 ja vuonna 1992 rockmuusikko John Mellencampin lämmittelijäesiintyjänä Helsingin jäähallin konsertissa 1992. Hän on esiintynyt myös Ville ”Darude” Virtasen tulijonglöörinä livekeikoilla Jaakko ”JS16” Salovaaran tulijonglööri livekeikoilla.


title: Juha Kurvinen

text: Kurvinen on ollut kahdesti psykiatrisessa hoidossa. Ensimmäisellä kerralla vuonna 2008 hän oli aivotärähdyksen vuoksi sekavassa tilassa. Vuonna 2013 hän kävi lääkärissä valittamassa migreeniään, jolloin hän sai jälleen M1-lähetteen. Aivovamman vuoksi hänellä on puhjennut kaksisuuntainen mielialahäiriö. Hän ei omien sanojensa mukaan ole koskaan ollut psykoosissa. Helmikuussa 2016 "Turun Sanomat" paljasti Kupittaan sairaalassa tapahtuneita väärinkäytöksiä, joista Kurvinen oli aiemmin kertonut blogissaan ja sosiaalisessa mediassa.


title: Punapäälepinkäinen

text: Punapäälepinkäinen ("Lanius senator") on lepinkäisten suvun varpuslintu. Lajin pesimäalue alkaa Keski-Euroopasta ja jatkuu Välimeren rannikoiden maihin ja Lähi-itään. Pohjoismaissa se on harvinainen harhailija.


title: Punapäälepinkäinen

text: Punapäälepinkäinen viihtyy kuivahkoilla, avoimilla ja pensaikkoisilla alueilla, esimerkiksi hedelmätarhoissa. Elintavoiltaan laji on piilotteleva ja pitäytyy elinpiirissään lehvästön suojassa. Lajilla on silmukkamuutto, toisin sanoen kevätmuutto ja syysmuutto kulkevat eri reittejä.


title: Punapäälepinkäinen

text: Koiraan tunnistaa hyvin punaruskeasta päälaesta ja niskasta. Tumma kasvonaamari ulottuu otsaan saakka. Selkäpuoli on musta lukuun ottamatta valkeita hartialaikkuja. Yläperä on valkoinen ja nokka tukeva. Linnun pituus on 18–20 cm ja paino 35–45 g.


title: Punapäälepinkäinen

text: Punapäälepinkäinen on muiden lepinkäisten tapaan pensaikkomaiden lintu, joka saalistaa isoja hyönteisiä ja muita pikkueläimiä. Naaras hautoo 5–6 munaa parin viikon verran. Poikaset varttuvat lentokykyisiksi seuraavan kolmen viikon kuluessa.


title: Punapäälepinkäinen

text: Punapäälepinkäinen varoittelee karkeasti "dsä-dsä" tai laulaa sointuvaa säettään toistellen 2–3 kertaa. Se osaa myös matkia muita laulajia.


title: Trakehneninhevonen

text: Trakehneninhevonen (myös trakehner tai itäpreussinhevonen) on saksalainen puoliverinen hevosrotu, jonka juuret ovat Itä-Preussissa (alue kuuluu nykyisin Puolaan). Rotu on nimetty sitä 1732 kasvattamaan perustetun Trakehnenin siittolan mukaan. Tyypiltään trakehneninhevonen on lämminverinen ratsuhevonen. Se on yhtenäisempi ja kevytrakenteisempi kuin useimmat puoliverirodut, ja sitä on käytetty monen puoliverirodun (esimerkiksi hannoverinhevonen, oldenburginhevonen, hollanninpuoliverinen, tanskanpuoliverinen ja ruotsinpuoliverinen) jalostuksessa.


title: Trakehneninhevonen

text: Trakehneninhevonen on säkäkorkeudeltaan noin 160–170 cm ja väriltään (usein tumma) yksivärinen tai kimo. Sillä on vahva, mutta hienostunut rakenne, ja luonteeltaan se on innokas, älykäs ja vilkas, mutta tasainen ja miellyttämishaluinen. Trakehneninhevonen on edelleen huippuluokan kilparatsu: erinomaiset liikkeet tekevät siitä mainion kouluhevosen, vahva takaosa, nivelet ja lihakset hyvän hyppääjän, ja kevyen rakenteensa ansiosta trakehneninhevonen menestyy muita puoliverirotuja paremmin myös kenttäkilpailuissa.


title: Trakehneninhevonen

text: Menestyneitä trakehneninhevosia ovat muiden muassa estehevoset "Abdullah" (joukkuekulta ja henkilökohtainen hopea olympialaisissa 1984, maailmancupin voitto 1985) ja "Heuringer" (joukkuehopea maailmanmestaruuskilpailuissa 1994), kouluratsu "Peron" (joukkuekulta olympialaisissa 1996) sekä kenttäratsu "Windfall II" (joukkuepronssi olympialaisissa 2004). Myös suomalaisen kouluratsastaja Kyra Kyrklundin menestyksekäs kouluratsu "Edinburg" (mm. viides sija olympialaisissa 1992 ja neljäs sija maailmanmestaruuskilpailuissa 1994) oli Venäjällä kasvatettu trakehneninhevonen.


title: Trakehneninhevonen

text: Trakehneninhevonen polveutuu Itä-Preussin jykevästä ja vahvasta hevoskannasta, jonka kokoa kasvatettiin ja rakenne saatiin sirommaksi 1800-luvun alkupuolella risteytyksillä laadukkaiden englannintäysiveristen ja arabien kanssa. Tavoitteena oli kestävä hevonen, joka sopisi sekä ratsuväen sotahevoseksi että itäpreussilaisten maatilojen töihin. 1800-luvulla trakehneninhevonen olikin suosittu ratsuväen hevonen. 1900-luvun alkupuolella rotu saavutti suuren suosion kilparatsuna ja menestyi erinomaisesti olympialaisissakin. Parhaat trakehnerit kasvatettiin edelleen Trakehnenin siittolassa (ja tarkkaan ottaen vain näitä yksilöitä on alun perin kutsuttu "trakehneninhevosiksi"; muut rodun edustajat olivat "itäpreussinhevosia"), mutta Itä-Preussissa harrastettiin runsaasti myös laadukasta yksityistä kasvatusta. Rodun ensimmäinen kantakirja julkaistiin 1877. Kantakirja on suljettu; trakehneninhevosten lisäksi siihen otetaan ainoastaan englannintäysiverisiä ja arabeja, joita käytetään trakehneninhevosjalostuksessa säännöllisesti rakenteen pitämiseksi kevyenä.


title: Trakehneninhevonen

text: Toinen maailmansota oli vähällä koitua trakehneninhevosten kohtaloksi. Trakehnenin siittolan 800 parasta eläintä evakuoitiin neuvostojoukkojen tieltä lokakuussa 1944 ja Itä-Preussin yksityiset kasvattajat hevosineen (arviolta 18 000) vasta tammikuussa 1945. Hevoset jouduttiin kuljettamaan pääosin jalkaisin Euroopan halki keskellä ankaraa talvea. Vain noin 100 Trakehnenin siittolan hevosista selvisi Länsi-Saksaan, ja suurin osa jäljelle jääneistä hevosista oli hajallaan ympäri maata yksityisten omistajien hallussa, monet niistä vammautuneina. Sodanjälkeisinä vuosina monet saksalaiset hevosihmiset omistautuivat trakehneninhevosten jäljittämiselle ja rodun pelastamiselle, ja uuden kantakirjan julkaisemisen (1947) sekä uusien siittoloiden (Hunnesrück, Rantzau ja Schmoel) perustamisen myötä rotu saatiinkin vähitellen taas vakiinnutettua. Länsi-Saksan lisäksi trakehneninhevosia ryhdyttiin sodan jälkeen kasvattamaan myös Itä-Saksassa, Puolassa ja Neuvostoliitossa, joiden alueille trakehnereja jäi sodan loppuvaiheessa. Nykyään trakehneninhevosia kasvatetaan joka puolella maailmaa.


title: Arrowjuuri

text: Arrowjuuri eli nuolijuuri ("Maranta arundinacea") on monivuotinen sademetsistä kotoisin oleva kasvi. Sen juurimukuloista saadaan tärkkelyspitoista jauhoa eli arrowjauhoa, jota käytetään ruoanlaitossa sakeuttajana ja hyytelöintiaineksena perunajauhojen tai liivatteen tapaan.


title: Arrowjuuri

text: Arrowjuuren lehdet ovat soikeat, kaksiväriset vihreänkirjavat ja melko kiiltävät. Se kuuluu huonekasveina käytettyjen paavonnukkumatin kanssa samaan sukuun ja maijojen kanssa samaan heimoon.


title: Arrowjuuri

text: Arrowjuurta on viljelty Keski-Amerikassa ainakin 7 000 vuoden ajan. Nykyään sitä viljellään eniten Saint Vincentin saarella.


title: Torremolinos

text: Torremolinos on kaupunki Etelä-Espanjassa. Se kuuluu Málagan maakuntaan ja Andalusian itsehallintoalueeseen. Torremolinos sijaitsee 18 kilometriä Málagan kaupungista länteen Välimeren rannalla Costa del Solin eli Aurinkorannikon alueella. Torremolinos sijaitsee Mijaksen vuorten juurella. Torremolinoksesta länteen noin 20 kilometrin alueella sijaitsee Benalmadena, Fuengirola ja Marbella.


title: Torremolinos

text: Matkailu alkoi kehittyä Torremolinoksen köyhässä kalastajakylässä 1950-luvulla yhtenä ensimmäisistä Aurinkorannikon lomakohteista. Torremolinos on erityisen suosittu brittien ja suomalaisten matkailijoiden keskuudessa.


title: Torremolinos

text: Torremolinoksen asukasluku oli vuoden 2016 alussa 67 786.


title: Torremolinos

text: Luolista löytyneet arkeologiset löydöt kuten ihmisen luut, työkalut ja saviastiat todistavat, että Torremolinoksen historia on jopa 150 000 vuotta vanhaa. Costa del Solin rannikko on aina ollut edistyksellisten kansojen asuttamaa. Muun muassa foinikialaisten, roomalaisten ja arabien kulttuuriperintöä on vieläkin havaittavissa kaupungin alueella. Esimerkiksi Torremolinoksen keskustassa San Miguelin kadulla sijaitsee 12 metriä korkea arabialainen puolustustorni Torre de los Molinos, josta kaupunki on alkujaan saanut nimensä. Torre de los Molinos tarkoittaa käännettynä tuulimyllyjen tornia.


title: Ranskanpuoliverinen

text: Ranskanpuoliverinen (myös ranskanratsuhevonen, ransk. (Cheval de) Selle Français, Anglo-Norman) on ranskalainen puoliverinen ratsuhevosrotu. Rotu tunnustettiin vasta 1950-luvulla, mutta nykyään se on Ranskan tärkein ratsuhevonen.


title: Ranskanpuoliverinen

text: Ranskanpuoliverinen on luonteeltaan rohkea ja helposti koulutettava. Väriltään ranskanpuoliverinen on yleisimmin rautias tai ruunikko, mutta kaikkia värejä esiintyy. Säkäkorkeudeltaan ranskanpuoliverinen on noin 163-168cm.


title: Ranskanpuoliverinen

text: Rotua kasvatetaan kolmena linjana:


title: Ranskanpuoliverinen

text: Ranskanpuoliverisen kantakirja avattiin vuonna 1965. Ranskanpuoliverinen polveutuu muun muassa arabianhevosista, ranskanravureista ja englannintäysiverisistä. Tärkein hevosrotu, joka vaikutti ranskanpuoliveriseen, on kuitenkin anglonormanni. Ranskanpuoliverisen kantaisiksi voidaan nimetä orit Orange Peel ja Ibrahim. Lisäksi nykyiseen ranskanpuoliveriseen ovat vaikuttaneet suuresti Furioso, Rantzau ja Ultimate.


title: Ranskanpuoliverinen

text: Nykyään ranskanpuoliveristä jalostetaan puhtaana, mutta sitä edelleen risteytetään ahkerasti muihin rotuihin.


title: Tanskanpuoliverinen

text: Tanskanpuoliverinen () on tanskalainen hevosrotu. Kyseessä on lämminverinen (puoliverinen) rotu, joka on saanut alkunsa noin 1960-luvulla. Rotu on jalostettu pelkästään ratsukäyttöön.


title: Tanskanpuoliverinen

text: Tanskanpuoliveriset tunnetaan jaloina, säyseinä ja tehokasliikkeisinä hevosina. Säkäkorkeudeltaan hevonen on noin 160–173 cm. Tanskanpuoliverinen on yleensä väriltään ruunikko, mutta kaikkia tasaisia värejä esiintyy.


title: Tanskanpuoliverinen

text: Tanskanpuoliveriset menestyvät kilparatsuina erinomaisesti muun muassa koulu- ja esteratsastuksessa. Kyra Kyrklundin menestyksekäs kouluratsu "Matador II" oli tanskanpuoliverinen. Tanskanpuoliverisellä on hyvä satulansija.


title: Tanskanpuoliverinen

text: Yhdysvalloissa rotu on suhteellisen tuntematon, mutta vuonna 2001 pohjoisamerikkalainen tanskanpuoliveriyhdistys otti tavoitteekseen lisätä yhdysvaltalaisten tietämystä hevosesta ja sitä myöten kiinnostusta rotuun.


title: Räjähdysvaara

text: Räjähdysvaara on rap-artisti Pikku G:n vuonna 2003 julkaistu debyyttialbumi. 4 kertaa platinaa myynyttä albumia on myyty yli 120 000 kappaletta.


title: Räjähdysvaara

text: Levyn selvästi suurin hitti oli kappale "Me ollaan nuoriso", jonka kertosäe ""Me ollaan nuoriso, me ollaan tulevaisuus..."" nousi maankuuluksi. Hiteiksi nousivat myös "Shala-la-la" ja "Romeo ja Julia". Kahdesta albumin kappaleesta ("Me ollaan nuoriso" ja "Shala-la-la") kuvattiin myös musiikkivideo. Levystä tehtiin myöhemmin erikoispainos Räjähdysvaara XXL, joka sisälsi alkuperäisen albumin kappaleiden lisäksi pari uutta kappaletta sekä erikoismateriaalia.


title: Petrologia

text: Petrologia ( 'kivi') on geologian osa-alue, joka tutkii kiviä, niiden koostumusta, tekstuuria, rakennetta, esiintymistä, jakaumaa ja muodostumisolosuhteita.


title: Petrologia

text: Petrologia voidaan jakaa esimerkiksi kivien syntytavan mukaan: magmapetrologiaan (ks. myös magmakivi), sedimenttipetrologiaan (ks. myös sedimenttikivi) ja metamorfiseen petrologiaan (ks. myös metamorfinen kivi). Petrologiaan kuuluvat kokeellinen petrologia (kivien synteesi laboratorio-oloissa) ja petrografia.


title: Petrologia

text: Petrologiassa käytetään mineralogiaa, mikroskooppista petrografiaa ja kemiallisia analyysejä kiven koostumuksen ja tekstuurin selvittämisessä. Nykyisin petrologiassa käytetään geokemiaa ja geofysiikkaa geokemiallisten trendien ja syklien tutkimisessa. Myös termodynamiikka auttaa kivien alkuperän ymmärtämisessä.


title: Yıldıray Baştürk

text: Yıldıray Baştürk (s. 24. joulukuuta 1978 Herne, Länsi-Saksa) on saksalais-turkkilainen jalkapalloilija. Hyökkäävänä keskikenttäpelaajana pelaavan, 169 senttimetriä pitkän Baştürkin nykyinen seura on Blackburn Rovers FC, joka pelaa Englannin Mestaruussarjassa.


title: Yıldıray Baştürk

text: Baştürk aloitti ammattilaisuransa kaudella 1996–1997 SV Wattenscheidin riveissä. Seuraavat neljä kautta hän pelasi VfL Bochumissa. Bochum-urallaan hän pelasi 74 Bundesliigan ottelua ja 30 2. Bundesliigan ottelua. Kaudeksi 2001–2002 Baştürk siirtyi Bayer Leverkuseniin, jossa hän nousi Euroopan huipulle pelaten muun muassa Mestarien liigan finaalissa. Kolmen Leverkusenissa vietetyn kauden jälkeen hän kuitenkin lähti ilmaisella siirrolla Herthaan. Kaudeksi 2007-2008 Bastürk siirtyi, jälleen ilmaisella siirrolla, hallitsevan mestarin VfB Stuttgartin riveihin.